1 στις 3 επιχειρήσεις φοβάται «λουκέτο» το επόμενο διάστημα | Ελλάδα Ειδήσεις\nΈρευνα:1 στις 3 επιχειρήσεις φοβάται «λουκέτο» το επόμενο διάστημα\nΣτοιχεία-σοκ έρχονται για μια ακόμη φορά να επιβεβαιώσουν το οικονομικό κλίμα που επικρατεί στις μικρομεσαίες επιχειρήσεις αλλά και τους φόβους των επιχειρηματιών.\nΓΡΑΦΕΙ: THETOC TEAM published 26 Απρ. 18 (14:12)\nΣύμφωνα με τα στοιχεία έρευνας της Γενικής Συνομοσπονδίας Επαγγελματιών Βιοτεχνών και Εμπόρων Ελλάδος η γενική εικόνα της Ελληνικής Οικονομίας δείχνει σταθεροποίηση σε σχέση με τα προηγούμενα χρόνια, εντούτοις οι μικρές επιχειρήσεις συνεχίζουν να βιώνουν μια δύσκολη κατάσταση.\nΤο 22% των επιχειρήσεων δηλώνουν καθόλου κέρδη και το 44% κέρδη έως 10.000 ευρώ, όπως διαπιστώνει η έρευνα ενώ 6 στις 10 επιχειρήσεις δηλώνουν επιδείνωση της κατάστασης ρευστότητας παρά την ευνοϊκότερη οικονομική συγκυρία. Επιπλέον, το ποσοστό των επιχειρήσεων που δηλώνει ότι έχει ληξιπρόθεσμες οφειλές προς την εφορία αυξάνεται στο 24,8% (από 23,8%), ενώ πρόσφατα τέθηκαν σε ισχύ οι ρυθμίσεις του εξωδικαστικού για χρέη αποκλειστικά προς το δημόσιο.\nΟ πρόεδρός της συνομοσπονδίας, Γιώργος Καββαθάς, δήλωσε ότι η όποια ανάπτυξη παρατηρείται, είναι ανάπτυξη των αριθμών και όχι της πραγματικής οικονομίας. Όσο δε για τη μείωση της ανεργίας, αυτή είναι επακόλουθο των ευέλικτων μορφών εργασίας και όχι σταθερών θέσεων απασχόλησης. Για τον εξωδικαστικό μηχανισμό αλλά και για την ένταξη οφειλετών σε 120 δόσεις, επεσήμανε ότι θέλουν βελτιώσεις και εντόπισε αδυναμία να ενταχθούν υπερχρεωμένοι επιχειρηματίες και επαγγελματίες.\nΣτο πρόβλημα ρευστότητας και χρηματοδότησης για τις επιχειρήσεις της πραγματικής οικονομίας που βρίσκουν άλλες μορφές χρηματοδότησης, όπως στο να μην πληρώνουν προσωπικό και προμηθευτές αναφέρθηκε ο γραμματέας της ΓΣΕΒΕΕ Γιώργος Κουράσης.\nΣτην έρευνα διαπιστώνεται επιδείνωση στον κλάδο του εμπορίου αλλά μικρή αύξηση στην μεταποίηση. Τα προβλήματα εμφανίζονται πλέον με τα χαρακτηριστικά που άφησε η κρίση όπως της τεράστιας αδυναμίας στην προσέγγιση χρήματος και την ανυπαρξία επενδύσεων στην πραγματική οικονομία.\nΌπως σημειώνεται στην έρευνα από τα στοιχεία επαληθεύεται η υπόθεση της εξόδου της χώρας από το κατώφλι της στασιμότητας 2014-2016, επιβεβαιώνεται η ύπαρξη δυναμικών κλάδων που αναπτύσσονται ασύμμετρα από το σύνολο της οικονομίας, και ταυτόχρονα καταδεικνύεται η ανάγκη προσαρμογής ορισμένων πολιτικών που θα εστιάζουν στις ανάγκες της μικρής εγχώριας μονάδας, στη βελτίωση των όρων εμπορίου και καλύτερης πρόσβασης στις αγορές και βελτίωσης του χρηματοδοτικού περιβάλλοντος.\nΤα κυριότερα συμπεράσματα της έρευνας του ΙΜΕ ΓΣΕΒΕΕ που έγινε σε συνεργασία με την εταιρεία ΜARC ΑΕ σε πανελλαδικό δείγμα 1008 μικρών και πολύ μικρών επιχειρήσεων (0-49 άτομα προσωπικό), στο διάστημα 27 Φεβρουαρίου έως 7 Μαρτίου 2018 έχουν ως εξής:\nΓΕΝΙΚΟ ΠΛΑΙΣΙΟ - ΑΠΟΤΙΜΗΣΗ / ΠΡΟΒΛΕΨΕΙΣ\n1. Η αποτίμηση του β' εξαμήνου 2017 επιβεβαιώνει την υπόθεση της σταθεροποίησης και σταδιακής ανάκαμψης των μικρομεσαίων επιχειρήσεων, καθώς σημειώνεται ιστορικό υψηλό 8ετίας, τόσο στο δείκτη σταθερότητας (35%) όσο και της βελτίωσης των δεικτών (11,5%). Είναι χαρακτηριστικό ότι η χώρα μας ακολουθεί μετά από μεγάλο χρονικό διάστημα τις θετικές τάσεις που εμφανίζει το Ευρωπαϊκό Βαρόμετρο ΜΜΕ της UEAPME, με υπαρκτό ασφαλώς αλλά μικρότερο το χάσμα μεταξύ Βορρά και περιφέρειας της ΕΕ.\n2. Οι τομείς που εμφανίζουν μια ιδιαίτερη δυναμική είναι η μεταποίηση και οι υπηρεσίες, ενώ οι επιδόσεις του εμπορίου υπολείπονται σημαντικά (περίπου 8 μονάδες). Στις επιχειρήσεις που απασχολούν περισσότερα από 5 άτομα, με υψηλό κύκλο εργασιών και με ηλικία έως 10 ετών, το άθροισμα θετικών- σταθερών αποτιμήσεων υπερβαίνει για δεύτερο συνεχές εξάμηνο τις αρνητικές αποτιμήσεις, γεγονός που επιβεβαιώνει το επιχείρημα ότι αυτές οι επιχειρήσεις αποτελούν τους δυναμικούς συντελεστές της μικρομεσαίας επιχειρηματικότητας.\n3. Παραμένουν σε ισχύ σημαντικοί ανασχετικοί παράγοντες που σχετίζονται με τη στρεβλή διάρθρωση της ελληνικής οικονομίας. Το χάσμα μεταξύ θετικών και αρνητικών επιδόσεων στο σκέλος της χρηματοδότησης παραμένει αγεφύρωτο. Η σύγκλιση θετικών και αρνητικών προσδοκιών που εμφανίζεται αρκετά εμφατικά στην τρέχουσα έρευνα οικονομικού κλίματος δεν είναι ομοιογενής και ισόρροπη. Ο βαθμός απαισιοδοξίας είναι μεγαλύτερος στους αυτοαπασχολούμενους (ή όσους απασχολούν ως 1 άτομο) και στις επιχειρήσεις με χαμηλό κύκλο εργασιών.\n4. Σε χαμηλά επίπεδα, αν και βελτιούμενος παραμένει ο δείκτης χρησιμοποίησης του παραγωγικού δυναμικού, καθώς κινείται στην περιοχή του 55% (από 51,3%) και υπολείπεται σημαντικά από τον αντίστοιχο δείκτη της βιομηχανίας που ανέρχεται σε 69,5%, σύμφωνα με το Δελτίο Οικονομικής Συγκυρίας της ΤτΕ).\n5. Οι προσδοκίες σχετικά με την πορεία των επιχειρήσεων το επόμενο εξάμηνο διατηρούν αρνητικό πρόσημο, αλλά Εξαμηνιαίο Δελτίο Οικονομικού Κλίματος ΜμΕ 4 παρουσιάζουν τις καλύτερες επιδόσεις από το Φεβρουάριο του 2015. Το 38,5% των επιχειρήσεων αναμένει επιδείνωση (από 47,4%), το 19,1% βελτίωση (από 10,9%), ενώ το 36,4% των επιχειρήσεων δεν αναμένει καμιά μεταβολή. Μεγαλύτερο βαθμό αισιοδοξίας παρουσιάζουν μεγαλύτερες επιχειρήσεις (με πάνω από 5 άτομα προσωπικό και με τζίρο άνω των 300,000Euro).\nΕΠΙΧΕΙΡΗΜΑΤΙΚΗ ΚΑΤΑΣΤΑΣΗ ΕΠΙΧΕΙΡΗΣΕΩΝ - ΕΠΙΜΕΡΟΥΣ ΔΕΙΚΤΕΣ\n1. Ο κύκλος εργασιών και ο δείκτης ζήτησης σημειώνουν τη 2η καλύτερη επίδοση μέσα στην 8ετία, αλλά τα περιθώρια βελτίωσης παραμένουν σημαντικά. Τούτο βρίσκεται σε αντιστοιχία με τις θετικές επιδόσεις στους δείκτες κύκλου εργασιών κυρίως της βιομηχανίας, και σε μικρότερο βαθμό του λιανικού εμπορίου και των υπηρεσιών (ΕΛΣΤΑΤ, Ιανουάριος 2018). Η απάλειψη των σεναρίων νέας μείωσης των διαθεσίμων εισοδημάτων (με μείωση αφορολόγητου, συντάξεων κ.α.) είναι προϋπόθεση για μια βιώσιμη ανάκαμψη της εγχώριας κατανάλωσης.\n2. Εντούτοις, στον κύκλο εργασιών των ΜμΕ σημειώνεται κάμψη για το 46,3% (αύξηση 17,5%) των επιχειρήσεων. Οι αυτοαπασχολούμενοι παρουσιάζουν τις υψηλότερες απώλειες (53,7). Τη μεγαλύτερη συρρίκνωση καταγράφουν οι πολύ μικρές επιχειρήσεις του κλάδου εμπορίου. 3. Ως προς το δείκτη κερδοφορίας, το 19,3% των επιχειρήσεων δήλωσε ότι είχε κέρδη κάτω των 5,000Euro στο 2017, ενώ το 22,5% κατέγραψε ζημίες. Κέρδη άνω των 10,000Euro καταγράφει το 17,4%. Μείωση παραγγελιών καταγράφεται για το 50% των επιχειρήσεων.\n1. 6 στις 10 επιχειρήσεις δηλώνουν επιδείνωση της κατάστασης ρευστότητας παρά την ευνοϊκότερη οικονομική συγκυρία. Αυτό συμβαίνει σε αντιδιαστολή με την εικόνα σταδιακής επενδυτικής επαναφοράς για ένα υψηλότερο ποσοστό επιχειρήσεων (11% από 8,2%), το οποίο παραμένει περιορισμένο και φαίνεται να έχει δυνητικά χαμηλό ανώτατο όριο.\n2. Η χαμηλή επενδυτική εμπιστοσύνη και η απουσία ή αδυναμία πρόσβασης σε χρηματοοικονομικά εργαλεία αποτελούν μόνιμο διαρθρωτικό χαρακτηριστικό της ελληνικής μικρομεσαίας επιχειρηματικότητας, και ως τέτοιο επηρεάζει τις προοπτικές ανάκαμψης των κλάδων στους οποίου κυριαρχούν οι μικρές επιχειρήσεις. Παρά τη θετική συγκυρία, μόνο το 6,6% των επιχειρήσεων σχεδιάζει να επενδύσει το επόμενο εξάμηνο.\nΑΠΑΣΧΟΛΗΣΗ - ΑΓΟΡΑ ΕΡΓΑΣΙΑΣ\n1. Οι τάσεις αποκλιμάκωσης της ανεργίας που αποτυπώνονται στα επίσημα στοιχεία της ΕΛΣΤΑΤ (20,6% τον Ιανουάριο του 2018) καταγράφονται και στην αποτίμηση της έρευνας κλίματος του ΙΜΕ ΓΣΕΒΕΕ για την απασχόληση όπου ο λόγος απολύσεων/ προσλήψεων διατηρεί καθοδική τάση.\n2. Οι προοπτικές μάλιστα για το επόμενο διάστημα είναι θετικές καθώς το ποσοστό των επιχειρήσεων που δηλώνουν ότι θα προχωρήσουν σε περικοπές θέσεων εργασίας είναι μικρότερο από εκείνων που δηλώνουν πως θα τις αυξήσουν (5,0% έναντι 7,1%). Ωστόσο αυτό το εύρημα πιθανότατα συνδέεται με την εποχικότητα.\n3. Και σε αυτή την έρευνα του ΙΜΕ ΓΣΕΒΕΕ επαληθεύονται τα ευρήματα των προηγούμενων ερευνών αλλά και επίσημων στατιστικών (ΕΡΓΑΝΗ) για την ύπαρξη υψηλού ποσοστού ευέλικτων μορφών απασχόλησης στις νέες θέσεις εργασίας, καθώς οι ευέλικτες μορφές απασχόλησης είναι περισσότερες από τις νέες θέσεις πλήρους απασχόλησης με μια αναλογία περίπου 55% με 45% αντίστοιχα (μηνιαία δελτία ΕΡΓΑΝΗ), χωρίς τάσεις αποκλιμάκωσης.\n4. Αυτό αποτυπώνεται και στην έρευνα του ΙΜΕ ΓΣΕΒΕΕ όπου το 44,8% των μικρών και πολύ μικρών εργοδοτών απασχολούν προσωπικό με μερική απασχόληση, ενώ υψηλό παραμένει και το ποσοστό (30%) εκείνων που Εξαμηνιαίο Δελτίο Οικονομικού Κλίματος ΜμΕ Φεβρουάριος 2018\n5 δήλωσαν ότι θα προσλάβουν προσωπικό με μερική απασχόληση το επόμενο διάστημα. Συνεχίζεται, δηλαδή, το φαινόμενο της αύξησης της απασχόλησης αλλά σε χαμηλότερης κυρίως ποιότητας θέσεις εργασίας (χαμηλότεροι μισθοί, λιγότερες μέρες και ώρες κλπ). 5. Επιπρόσθετα, το 33,5% των επιχειρήσεων δήλωσε ότι αναγκάστηκε να μειώσει περιστασιακά ώρες/ ημέρες εργασίας, ποσοστό χαμηλότερο σε σχέση με τις προηγούμενες έρευνες αλλά ακόμα σημαντικά υψηλό.\n6. Οι δυσκολίες που αντιμετωπίζουν αποτυπώνονται και στο εύρημα ότι το 36,7% αντιμετωπίζουν προβλήματα έγκαιρης καταβολής των μισθών.\nΥΠΟΧΡΕΩΣΕΙΣ - ΟΦΕΙΛΕΣ\n1. Η αισθητή βελτίωση των οικονομικών δεικτών δεν αμβλύνει τα προβλήματα υπερχρέωσης που εντοπίζονται σε ένα εγκλωβισμένο 25% επί του συνόλου των επιχειρήσεων. Σταθερά υψηλότερο είναι το ποσοστό των επιχειρήσεων με καθυστερημένες οφειλές προς το πρώην ασφαλιστικό ταμείο των επαγγελματιών (ΟΑΕΕ, 26,3%).\n2. Το ποσοστό των επιχειρήσεων που δηλώνει ότι έχει ληξιπρόθεσμες οφειλές προς την εφορία αυξάνεται στο 24,8% (από 23,8%), ενώ πρόσφατα τέθηκαν σε ισχύ οι ρυθμίσεις του εξωδικαστικού για χρέη αποκλειστικά προς το δημόσιο. Το συνολικό ύψος των ληξιπρόθεσμων οφειλών που προστέθηκε μέσα στο 2017 ανήλθε στα 6,01 δις ευρώ (στοιχεία διοικητή ΑΑΔΕ). Περίπου 81,000 μικρές επιχειρήσεις δηλώνουν ότι έχουν βρεθεί αντιμέτωπες το προηγούμενο εξάμηνο με κατάσχεση/ ή δέσμευση λογαριασμών για οφειλές.\n3. Ωστόσο, σημαντική αποκλιμάκωση παρατηρείται στον αριθμό των επιχειρήσεων που εκτιμά ότι δεν θα μπορέσει να ανταποκριθεί στις φορολογικές υποχρεώσεις του έτους (19,6% έναντι 23,7% στην προηγούμενη έρευνα).\n4. Αμετάβλητες παραμένουν οι οφειλές των επιχειρήσεων προς τον ιδιωτικό τομέα, καθώς εκείνες που δηλώνουν ότι καθυστερούν να καταβάλλουν οφειλές σε προμηθευτές, για ενοίκια και για δόσεις δανείου διατηρούνται αντίστοιχα στο 19,8%, 15,7% και 16,5%. Η έκθεση στο χρέος ιδιωτών παραμένει μια σημαντική απειλή για την πορεία ανάκαμψης της οικονομίας και αντανακλά την περιορισμένη πρόσβαση σε κεφάλαια και πιστώσεις.\n5. Οι στατιστικές εκτιμήσεις του ΙΜΕ ΓΣΕΒΕΕ δείχνουν ότι το 8,9% των επιχειρήσεων έχει ταυτόχρονα οφειλές σε δημόσιο και ασφαλιστικά ταμεία. Τα συνολικά ληξιπρόθεσμα χρέη νοικοκυριών και επιχειρήσεων προς την εφορία, τα ασφαλιστικά ταμεία και τις τράπεζες πλέον υπερβαίνουν τα 230 δις (99,9 δις στην εφορία, 31,2 δις στο ΚΕΑΟ και 100,4 δις στις τράπεζες), ενώ ή τάση τους παραμένει αυξανόμενη. Το 16,8% των μικρών επιχειρήσεων (πάνω από 110,000 φυσικά ή νομικά πρόσωπα) οφείλουν πάνω από 20,000Euro.\n6. Οι ρυθμίσεις που επέφερε ο εξωδικαστικός μηχανισμός ρύθμισης ιδιωτικού χρέους σε όλες τις εκδοχές του (τράπεζες, 120 δόσεις σε δημόσιο) έχουν προσελκύσει το ενδιαφέρον των επιχειρήσεων, αλλά δεν έχουν επιφέρει τα αναμενόμενα αποτελέσματα. 1 στις 9 οφειλέτριες επιχειρήσεις δηλώνει ότι έχει κάνει ήδη διακανονισμό, ανεξαρτήτως των διαθεσίμων εργαλείων που χρησιμοποίησε.\n7. Συνολικά, εκτιμάται ότι 60,000 επιχειρήσεις αποτελούν το βασικό πυρήνα των δυνητικών δικαιούχων που θα αιτηθούν των ευεργετημάτων της νέας ρύθμισης. Είναι σαφές ότι απαιτούνται διορθωτικές κινήσεις για την αποτελεσματική εφαρμογή του νόμου. Παράλληλα με τον εξωδικαστικό μηχανισμό, θα πρέπει να θεσμοθετηθούν δράσεις για την διάσωση και την παροχή Δεύτερης Ευκαιρίας για τις επιχειρήσεις, με έμφαση στη μεταβίβαση από γενιά σε γενιά και ουσιαστική στήριξη όσων επιθυμούν να επιχειρήσουν ξανά.\n1. Παρά τη δύσκολη συγκυρία, οι οικογενειακές επιχειρήσεις στην Ελλάδα επιδεικνύουν σημάδια ανθεκτικότητας και βιώσιμης εξέλιξης. Το 41,1% των επιχειρήσεων προκύπτουν από διαδοχή μιας τουλάχιστον γενιάς Εξαμηνιαίο Δελτίο Οικονομικού Κλίματος ΜμΕ 6 επιχειρηματιών, ενώ το 53,4% αποτελεί προσωπικό δημιούργημα του επιχειρηματία.\n2. Οι κυριότερες απειλές και δυσκολίες που εξακολουθούν να αντιμετωπίζουν οι μικρές επιχειρήσεις σε σχέση με το επιχειρηματικό περιβάλλον είναι η ύπαρξη αθέμιτου ανταγωνισμού (αδήλωτη επαγγελματική δραστηριότητα), αλλά και η σχολάζουσα παραγωγική δυναμικότητα. Συγκεκριμένα, 2 στις 3 επιχειρήσεις εμφανίζονται να αντιμετωπίζουν αθέμιτο ανταγωνισμό από πρακτικές ανταγωνιστριών επιχειρήσεων. Οι επιχειρήσεις του εμπορίου φαίνονται να επηρεάζονται σε πιο έντονο βαθμό.\n3. Στο α' εξάμηνο του 2017 καταγράφηκε για πρώτη φορά θετικό ισοζύγιο εγγραφών- διαγραφών. Για το β' εξάμηνο του 2017 το θετικό ισοζύγιο συνεχίζεται. Φαίνεται δηλαδή πως η δειλή αναπτυξιακή πορεία που είχε καταγραφεί το α εξάμηνο παρουσιάζει μια τάση παγίωσης. Σύμφωνα με τα στοιχεία του ΓΕΜΗ το ισοζύγιο εγγραφών - διαγραφών επιχειρήσεων για το Β' εξάμηνο του 2017 ήταν θετικό κατά 1884 επιχειρήσεις.\n4. Τα στοιχεία αυτά επιβεβαιώνονται και από τα ευρήματα της ερευνάς του ΙΜΕ ΓΣΕΒΕΕ όπου ο δείκτης βιωσιμότητας των μικρών και πολύ μικρών επιχειρήσεων συνεχίζει να βελτιώνεται. Παρά το θετικό αυτό κλίμα, ο δείκτης ανασφάλειας και φόβου για την πορεία της επιχείρησης διατηρεί υψηλές τιμές. Το 34,5% των επιχειρήσεων θεωρεί αρκετά και πολύ πιθανό να κλείσει το επόμενο διάστημα (έναντι 38,1% του προηγούμενου εξαμήνου και 38,1% της αντίστοιχης έρευνας του Φεβρουαρίου του 2017).\n5. Εκτιμάται ότι η μείωση επιχειρήσεων το επόμενο εξάμηνο θα είναι περίπου 7,000 επιχειρήσεις, κυρίως πολύ μικρές και αυτοαπασχολούμενοι. Ωστόσο, από τα μακροοικονομικά δεδομένα και τις προβολές για την πορεία της οικονομίας (εκτίμηση για μεγέθυνση άνω του 2,5%), διαφαίνεται πως διανύουμε μια περίοδο επιστροφής στην κανονικότητα, στην οποία το ισοζύγιο εγγραφών- διαγραφών αναμένεται να είναι θετικό.\n6. Η παγιοποίηση των υψηλών φορολογικών επιβαρύνσεων, η συσσώρευση οφειλών και η αδυναμία εξεύρεσης αγορών για την αντιστάθμιση της ισχνής καταναλωτικής ζήτησης επιδρούν αρνητικά στις προοπτικές μιας επιχείρησης.\nΕΙΔΙΚΟ ΘΕΜΑ ΜΙΚΡΩΝ ΕΠΙΧΕΙΡΗΣΕΩΝ- ΕΜΠΟΡΙΟ & ΗΛΕΚΤΡΟΝΙΚΕΣ ΣΥΝΑΛΛΑΓΕΣ\n1. Εντυπωσιακή είναι η διεύρυνση του ποσοστού των επιχειρήσεων που χρησιμοποιούν ηλεκτρονικά μέσα πληρωμών. 4 στις 5 δηλώνουν ότι έχουν POS, ενώ στην προηγούμενη έρευνα το ποσοστό ήταν 64,4%. 9 στις 10 επιχειρήσεις εμπορίου διαθέτει πλέον ηλεκτρονικό μέσο πληρωμής.\n2. Συνολικά, οι μικρές επιχειρήσεις δηλώνουν ότι πραγματοποιούν το 1/3 του κύκλου εργασιών μέσα από ηλεκτρονικές πληρωμές. Αυτό σημαίνει ότι η αυξητική τάση στη διάθεση των ηλεκτρονικών μέσων δε μεταφράζεται σε σημαντική ανά επιχείρηση αύξηση του μεριδίου κύκλου εργασιών που πραγματοποιείται με τη χρήση ψηφιακών- ηλεκτρονικών μέσων.\n3. Για τη διάδοση των ηλεκτρονικών συναλλαγών οι επιχειρήσεις θεωρούν ότι είναι σημαντική η θέσπιση ακατάσχετου επιχειρηματικού λογαριασμού (80,1%). Η συγκεκριμένη ρύθμιση θα ήταν επωφελής τόσο για τον ιδιωτικό τομέα, όσο και για τις τράπεζες και το δημόσιο, καθώς θα αποκαθιστούσε την εμπιστοσύνη στην αγορά και θα αύξανε τις ροές καταθέσεων προς το εσωτερικό.\nΕΙΔΙΚΟ ΘΕΜΑ ΜΙΚΡΩΝ ΕΠΙΧΕΙΡΗΣΕΩΝ - ΕΞΩΣΤΡΕΦΕΙΑ\n1. Βελτιωμένες εμφανίζονται οι επιδόσεις των μικρομεσαίων επιχειρήσεων ως προς την υιοθέτηση καινοτόμων επιχειρηματικών πρακτικών. Σχεδόν 1 στις 5 επιχειρήσεις δηλώνουν ότι έχουν εισάγει κάποια σημαντική καινοτομία στην παραγωγική διαδικασία, οργάνωση και διακίνηση αγαθών και υπηρεσιών\n2. Όπως και στις προηγούμενες έρευνες, έτσι και τώρα, υπάρχει μια σαφής καταγραφή των τάσεων του οικονομικού κλίματος καθώς και η παρακολούθηση των βασικών δεικτών λειτουργίας των μικρών επιχειρήσεων κατά το 2ο εξάμηνο του 2017, ενώ παράλληλα επιχειρείται οικονομική πρόβλεψη για το 1ο εξάμηνο του 2018. 2. Αντιφατικά είναι τα μηνύματα από το δείκτη εξαγωγών, καθώς μόνο το 9,7% των επιχειρήσεων δηλώνει ότι ασκεί εξαγωγική δραστηριότητα. Οι επιχειρήσεις της μεταποίησης διατηρούν υψηλότερα ποσοστά εξωστρέφειας. Φαίνεται να υπάρχουν σημαντικά περιθώρια για την προώθηση πολιτικών υποκατάστασης εισαγωγών, αλλά και διείσδυσης των ελληνικών επιχειρήσεων σε νέες αγορές.\nΓΙΑ ΤΑ ΣΠΙΤΙΑ ΗΜΕΡΗΣΙΑΣ ΦΡΟΝΤΙΔΑΣ 17&nbspΜαϊ&nbsp2022 |&nbsp15:30\nΓιαννόπουλος: Κατηγορεί τη Δόμνα Μιχαηλίδου ότι θέλει να βάλει λουκέτο στο Χαμόγελο του Παιδιού\nΣυνάντηση με τον πρωθυπουργό ζητά ο Κ. Γιαννόπουλος για να μην μπει λουκέτο στο Χαμόγελο του Παιδιού. Τι απαντά η Δόμνα Μιχαηλίδου.\nΑΝΑΡΤΗΣΗ ΠΑΤΕΛΗ 04&nbspΜαϊ&nbsp2022 |&nbsp18:38\nΑνάρτηση Πατέλη: "Έρχεται ψαλίδι στους λογαριασμούς ρεύματος" - Ισως και αύριο τα νέα μέτρα στήριξης\nΑκόμη και αύριο οι ανακοινώσεις για τους μειωμένους λογαριασμούς ρεύματος - Ο Κ. Μητσοτάκης θα ζητήσει συζήτηση στη Βουλή για τα θέματα ενέργειας μετά την επιστροφή του από τις ΗΠΑ.\nΣΥΜΦΩΝΑ ΜΕ ΤΟΝ ALPHA 27&nbspΜαϊ&nbsp2022 |&nbsp19:27\nΤα αίτια θανάτου του 16χρονου Λευτέρη παραμένουν αδιευκρίνιστα, με το Υπουργείο Υγείας να έχει ζητήσει τη διενέργεια Ένορκης Διοικητικής Εξέτασης - Η ανακοίνωση του Νοσοκομείου Ρόδου


Ντόρα Μπακογιάννη: Η ΝΔ ως κυβέρνηση θα φέρει ανάπτυξη στη χώρα - PagasitikosNews\nΒρίσκεστε εδώ: ΚΕΝΤΡΙΚΗ / FEATURED / ΜΑΓΝΗΣΙΑ / Ντόρα Μπακογιάννη: Η ΝΔ ως κυβέρνηση θα φέρει ανάπτυξη στη χώρα\nΝτόρα Μπακογιάννη: Η ΝΔ ως κυβέρνηση θα φέρει ανάπτυξη στη χώρα\n26 Ιανουαρίου 2018 - 21:10 Από Τριαντάφυλλος Γαβρινιώτης\nΕπικίνδυνη χαρακτήρισε την κυβέρνηση ΣΥΡΙΖΑΝΕΛ η τομεάρχης Οικονομίας κι Ανάπτυξης, βουλευτής Α’ Αθηνών Ντόρα Μπακογιάννη, σε συνέντευξη Τύπου που έδωσε σήμερα το βράδυ, στο κέντρο “Μέγαρο” στο Βελεστίνο, στο πλαίσιο εκδήλωσης κοπής της πρωτοχρονιάτικης πίτας της ΝΟΔΕ Μαγνησίας.\nΑρχικά η κα. Μπακογιάννη ευχήθηκε αυτός ο χρόνος να είναι της μεγάλης αλλαγής, ώστε να μπει μπροστά η οικονομία και να έχουμε ένα διαφορετικό επίπεδο ζωής. «Για τη ΝΔ, είναι μια χρονιά που ο Κ. Μητσοτάκης κήρυξε την πανστρατιά για πολλή δουλειά των στελεχών. Είμαστε σε διατεταγμένη υπηρεσία στην περιφέρεια. Είμαι τυχερή γιατί πριν οριστούν οι τομείς, είχα δεχτεί την πρόσκληση από τους προέδρους των ΝΟΔΕ Μαγνησίας και Λάρισας. Είστε πολύ τυχεροί που έχετε μια τέτοια όμορφη πόλη» ανέφερε.\nΓια το Σκοπιανό, τόνισε ότι είναι ένα θέμα που απασχολεί την εξωυερική πολιτική τα τελευταία 25 χρόνια κι ένα μεγάλο βάρος για τη χώρα μας κι ένα θέμα που απασχολεί τα Βαλκάνια. «Είναι ανοιχτό χάρη στην κυβέρνηση Καραμανλή και στο Βουκουρέστι και η Ελλάδα πέτυχε να αποτελεί προϋπόθεση η επίλυση. Ο ίδιος όρος που ισχύει για το ΝΑΤΟ ισχύει και για την Ε.Ε. Σήμερα στα Σκόπια υπάρχει κυβέρνηση που δείχνει δείγματα γραφής διαφορετικά από του Γκρουέφσκι, που ήταν σκληρός εθνικιστής. Δυστυχώς η κυβέρνηση Τσίπρα ξεκίνησε τη συζήτηση χωρίς να έχει ομοιογένεια. Υπάρχουν διαφορετικές απόψεις μεταξύ υπουργών Εξωτερικών κι Αμύνης. Επίσης ξεκίνησε τη διαπραγμάτευση ερήμην της ελληνικής Βουλής και της κοινωνίας. Δεν ενημέρωσε κανένας, ούτε για το περιεχόμενο των προτάσεων Νίμιτς ούτε για το τι θέλει να πετύχει στη διάρκεια της διαπραγμάτευσης. Αυτό οδήγησε σε αμφισβήτηση για το αν η διαπραγμάτευση μπορεί να διεξαχθεί με αυτούς τους όρους” επισήμανε η βουλευτής της ΝΔ.\nΗ ίδια είπε ακόμη πως η επίλυση του Σκοπιανού δεν είναι μόνο το όνομα, αλλά αυτό που έχει σημασία είναι οι αλυτρωτικές τάσεις που υπήρχαν από γενέσεως του συγκεκριμένου κράτους και πρόσθεσε: “Γεννήθηκε για να έχει αλυτρωτικές τάσεις και πρέπει να εκλείψουν».\nΕπίσης ανέφερε πως η θέση του Κ. Μητσοτάκη για το Σκοπιανό είναι αντιμετώπιση πακέτο και μετά θα μιλήσουμε για erga omnes. |Η θέση της ΝΔ είναι απολύτως ξεκάθαρη. Το πρόβλημα δεν είναι η ΝΔ, αλλά η κυβέρνηση. Ο Γενικός Γραμματέας του ΝΑΤΟ θα έρθει στην Ελλάδα, θα πάει και θα ακούσει άλλα από τον υπουργό Εξωτερικών κι άλλα από τον υπουργό Άμυνας. Η κυβέρνηση ΣΥΡΙΖΑ ΑΝΕΛ ξεκίνησε τη διαπραγμάτευση για ένα θέμα που αγγίζει τις καρδιές όλων με απίστευτη επιπολαιότητα και μικροκομματική στόχευση. Πίστευε ότι αν κουνά το χέρι στη ΝΔ θα κερδίσει κάποιους πόντους, αλλά τελικά έγινε το αντίθετο» σημείωσε.\nΓια την μη δυνατότητα της κυβέρνησης Ζάεφ να αλλάξει το Σύνταγμα, η κα. Μπακογιάννη απάντησε: «Άκουσα τον κ. Τσίπρα να μιλάει μετά τον κ. Μητσοτάκη για θέμα αλυτρωτικό. Είναι θετικό αυτό. Εμείς κρούσαμε τον κώδωνα κινδύνου στην κυβέρνηση και να τονίσω ότι θα είναι μείζον λάθος αν η Ελλάδα οδηγηθεί σε σαλαμοποίηση της λύσης. Θα είναι μείζον εθνικό λάθος και η ΝΔ δεν θα το επιτρέψει».\nΜάλιστα επισήμανε ότι «Ως υπουργός Εξωτερικών είχα πει ξεκάθαρα τη θέση μας για τα Σκόπια και φωνάξαμε την Επιτροπή Εξωτερικών κι Άμυνας. Είχα πάρει τη σύμφωνη γνώμη όλων των κομμάτων πλην του ΛΑΟΣ. Ενημερώσαμε φίλους κι εταίρους για τη θέση της Ελλάδος. Ζητήσαμε τη στήριξη της αντιπολίτευσης και την είχαμε. Η Ελλάδα εμφανίστηκε στο Βουκουρέστι με ενιαίο μέτωπο. Σήμερα έχουμε μια κυβέρνηση που νομίζει ότι αν χτυπά την αντιπολίτευση κερδίσει και δεν καταλαβαίνει ότι υπάρχουν πολλά θέματα πάνω από τα κόμματα. Ο κ. Τσίπρας επιδιώκει κι επενδύει στον διχασμό».\nΓια την οικονομία της Ελλάδας και για το τι πολιτική θα ασκήσει η ΝΔ όταν θα είναι στην κυβέρνηση επισήμανε: “δεν είπαμε ποτέ ότι έχουμε μαγικό ραβδί. «Έχουμε απόλυτη συναίσθηση. Το πρώτο εξάμηνο διακυβέρνησης της ΝΔ θα είναι το καθοριστικό. Το πρώτο πράγμα που θα δει θα είναι η ελληνική επιχειρηματικότητα. Θα δείτε άμεσα την μείωση της φορολογίας. Με την υπερφορολόγηση που υπάρχει σήμερα, αδύνατον να υπάρχει επιχειρηματικότητα. Στους υπόλοιπους τομείς (ευρωπαϊκά προγράμματα κ.ά.), όλες οι χώρες αναθεώρησαν τον δείκτη ανάπτυξης προς τα πάνω κι εμείς προς τα κάτω».\nΗ ίδια είπε ότι «ο κ. Τσακαλώτος λέει ότι η χώρα δεν υπερφορολογείται κι εμείς λέμε ότι υπερφορολογείται. Εμείς λέμε να αμείβονται για τη δουλειά τους. Η ΝΔ θέλει μια κοινωνία παραγωγική. Ο ΣΥΡΙΖΑ θέλει μια οικονομία που να παράγει με την υπερφορολόγηση , να δημιουργεί επιδοματούχους και να μεγαλώνει το κράτος με γραμματείς και φαρισαίους. Το κράτος πρέπει να είναι λειτουργικό, αποτελεσματικό. Δεν υπάρχει περίπτωση η ΝΔ να απολύσει δημόσιο υπάλληλο. Πιστεύουμε στην αξιολόγηση και στην επιβράβευση των δημοσίων υπαλλήλων».\nΓια το αν η ΝΔ θα επιδιώξει πρόωρες εκλογές, η κα. Μπακογιάννη εξήγησε:«η ΝΔ επιθυμεί εκλογές χθες. Ο κ. Τσίπρας θα κάνει την επιλογή των εκλογών. Αυτό που λέμε είναι ότι κάθε μέρα που χάνεται είναι εις βάρος του λαού. Τώρα που έχουμε τα γενέθλια που απέφυγαν να θυμηθούν οι κ.κ. Τσίπρας και Καμμένος. Σήμερα έχουμε 1.000 κατασχέσεις. Είναι τρία χαμένα χρόνια με φόρους 11 δισ. ευρώ παραπάνω».\nΌσον αφορά στις Κυπριακές εκλογές, δήλωσε ότι εκτιμά πολύ τον Νικ. Αναστασιάδη λέγοντας πως «κατάφερε να κάνει αυτό που επιθυμούμε να κάνουμε κι εμείς, όχι το κούρεμα καταθέσεων. Αυτή είναι η συνταγή που θέλουμε να ακολουθήσουμε κι εμείς. Ο κ. Αναστασιάδης είναι μια προσωπικότητα που έχει δείξει τα ηγετικά της προσόντα».\nΤέλος, για την κατάσταση στο Αιγαίο και τη στάση Ερντογάν δήλωσε πολύ ανήσυχη. «Έχουμε έναν πρόεδρο Ερντογάν, που είναι σε πόλεμο στη Συρία . Οφείλουμε άμεσα να επιτρέψουμε να ανοίξει διάδρομος ανθρωπιστικός πάραυτα, γιατί έχουμε αμάχους. Θέλω να ελπίζω ότι θα επικρατήσει η σωφροσύνη».\nH κοπή της πίττας\nΣτην κατάμεστη από κόσμο αίθουσα του κέντρου ακολούθησε η εκδήλωση της ΝΟΔΕ Μαγνησίας με κεντρική ομιλήτρια τη Ντόρα Μπακογιάννη και ομιλίες στελεχών και βουλευτών.\nΟ αντιπεριφερειάρχης Γιώργος Καλτσογιάννης στην ομιλία του τόνισε: Μετά από οκτώ χρόνια κρίσης η χώρα μας βρίσκεται σε μια ιστορική καμπή.\nΑπό την μια η οικονομία παραμένει σε τέλμα με τους αναπτυξιακούς δείκτες να καθρεπτίζουν το αδιέξοδο χιλιάδων μισθωτών, συνταξιούχων και επαγγελματιών.\nΑπό την άλλη εθνικά θέματα μπαίνουν στο τραπέζι των γεωπολιτικών εξελίξεων.\nΚαι στις δύο περιπτώσεις η κυβέρνηση εμφανίζεται ανίκανη να διαχειριστεί τα πράγματα.\nΌντας εγκλωβισμένη σε ένα σύννεφο αυταπάτης αναπαράγει συνεχώς το σενάριο της καθαρής εξόδου από το μνημόνιο τον Αύγουστο, όταν όμως οι δανειστές το έχουν ξεκόψει κάνοντας λόγο για ισχυρή εποπτεία.\nΤο μόνο που την ενδιαφέρει είναι να κρατηθεί στην εξουσία με νύχια και δόντια υποτασσόμενη στα κελεύσματα των ξένων.\nΑπό το «κανένα σπίτι στα χέρια τραπεζίτη» φτάνουμε στους 140.000 πλειστηριασμούς μέσα στα επόμενα τέσσερα χρόνια αρχής γενομένης από φέτος με 10.000 πλειστηριασμούς.\nΕπίσης αυτοί που θα φρόντιζαν τα ευπαθή κοινωνικά στρώματα, τώρα κόβουν τα επιδόματα των τρίτεκνων και των πολύτεκνων.\nΚόβουν απ’ οπουδήποτε για να δημιουργήσουν ένα δυσθεώρητο πλεόνασμα που οι ίδιοι συμφώνησαν με τους δανειστές, ενώ ό,τι περισσέψει το μοιράζουν για χαρτζιλίκι λέγοντας πως κάνουν και κοινωνική πολιτική. Είδαμε όλοι μας όμως πως το κοινωνικό μέρισμα που δόθηκε, κατευθύνθηκε στην πληρωμή των φόρων.\nΑλλά έχουν εθιστεί τόσο με την εξουσία που είναι ικανοί να δεχτούν ακόμη και την μείωση του αφορολόγητου από το 2019 και όχι από το 2020 μόνο και μόνο για να ακούσουν ένα καλό λόγο από τους δανειστές οι πλέον έχουν γίνει οι καλύτεροι φίλοι τους.\nΤην ίδια στιγμή το Σκοπιανό απειλεί να τορπιλίσει τα εθνικά μας συμφέροντα λόγω των ερασιτεχνικών χειρισμών της κυβέρνησης που πιεζόμενη από τις ΗΠΑ ετοιμάζεται να δώσει όποιο όνομα χρειαστεί αρκεί να λυθεί το θέμα και να γίνει αρεστή στα μάτια των Δυτικών.\nΟύτε δημοψήφισμα δεν τολμά να κάνει, γιατί ξέρει ποια απάντηση θα εισπράξει.\nΤα εθνικά θέματα όμως δεν αντιμετωπίζονται με καιροσκοπισμό. Χρειάζεται εθνικό σθένος και ομοψυχία. Πάνω απ’ όλα όμως προσοχή, καθώς ένα λάθος κοστίζει και μπορεί να υπονομεύσει τα εθνικά συμφέροντα για δεκαετίες.\nΣε αυτή την κρίσιμη συγκυρία η Ελλάδα χρειάζεται μια σοβαρή και υπεύθυνη διακυβέρνηση. Η Ν.Δ. έχει την ιστορική ευθύνη να προστατεύει τα συμφέροντα των Ελλήνων και να αγωνιστεί με αποφασιστικότητα και τεκμηριωμένο λόγο.\nΚαι πρέπει αν αγωνιστούμε σε πολλά μέτωπα.\nΗ παράταξη έχει έτοιμη πρόταση για τους πλειστηριασμούς την οποία η κυβέρνηση πρέπει να υιοθετήσει.\nΣυγχρόνως πρέπει να πειστούν οι δανειστές ότι το σημερινό υπερβολικό πλεόνασμα δεν μπορεί να κατακτιέται δίχως τις θυσίες των πολιτών που εδώ και οκτώ χρόνια έχουν δεχτεί πολλά μνημονιακά μέτρα.\nΟ τόπος μας έχει ανάγκη από νέες δουλειές που θα αναθερμάνουν την οικονομία, θα γεμίσουν τα ταμεία και θα δώσουν πόρους για στοχευμένες παροχές κοινωνικές.\nΚαι τις νέες δουλειές μόνο η παράταξή μας μπορεί να δώσει μέσα από τον τεκμηριωμένο πλαίσιο προτάσεων που έχει διαμορφώσει.\nΠαράλληλα να επισημάνουμε με τον πιο ξεκάθαρο τρόπο ότι δεν θα επιτρέψουμε στην κυβέρνηση να υποστεί η πατρίδα μας παραχάραξη της ιστορίας στο θέμα του Σκοπιανού.\nΗ κυβέρνηση επέλεξε να μιλά για το Σκοπιανό με οποιονδήποτε άλλο όχι όμως με την αξιωματική αντιπολίτευση.\nΕ, λοιπόν εμείς τους λέμε ότι θα μιλάμε με την φωνή του λαού που στεντόρεια βγήκε στο συλλαλητήριο της Θεσσαλονίκης και θα ακολουθήσει σε αυτό της Αθήνας.\nΟ αγώνας για την επικράτηση στις επόμενες εκλογές απαιτεί υπεύθυνο πολιτικό λόγο, μαχητική αντιπολίτευση, τεκμηριωμένα επιχειρήματα.\nΑπαιτεί στροφή στα προβλήματα της κοινωνίας, συνεχή επαφή με τον κόσμο, τις γειτονιές, τις κοινωνικές ομάδες.\nΚαι αυτό πράττει ήδη ο πρόεδρός μας Κυριάκος Μητσοτάκης Αυτό οφείλουμε να κάνουμε όλοι στις περιφέρειές μας.\nΝα βγαίνουμε μπροστά, να λέμε τις θέσεις μας και να διεκδικούμε.\nΣε αυτές τις κρίσιμες ώρες που η ιστορία κτυπά την πόρτα μας η Ν.Δ. καλείται να αποδείξει ξανά ότι είναι η μεγάλη παράταξη του κοινωνικού φιλελευθερισμού που αγκαλιάζει όλους τους Έλληνες.\nΑυτούς τους Έλληνες εμείς θα δώσουμε ξανά πίστη και προοπτική.\nTην Κυριακή η απόφαση αγροτών για κλείσιμο του κόμβου Αερινού\n26 Ιανουαρίου 2018 - 20:40 Από Τριαντάφυλλος Γαβρινιώτης\nΠροσποιούνταν τις πωλήτριες εκκλησιαστικών ειδών κι έκλεβαν\n26 Ιανουαρίου 2018 - 21:15 Από Τριαντάφυλλος Γαβρινιώτης\nΆνυδρα σπίτια στη Ν.Ιωνία - https://t.co/fJIT9rSCVG - 27 λεπτά πριν


Καρέ καρέ η επίθεση ανήλικων Ρομά σε γυναίκα για να της αρπάξουν την τσάντα\nΟι εικόνες από κλειστό κύκλωμα παρακολούθησης σε κατάστημα της οδού Αγίου Αθανασίου, ένα από τα κεντρικά σημεία της Θήβας κατέγραψαν καρέ- καρέ την επίθεση. Η γυναίκα κατεβαίνει στη στάση του αστικού λεωφορείου. Κινείται παράλληλα στο δρόμο προκειμένου να περάσει στο απέναντι πεζοδρόμιο.\nΟι πέντε ανήλικοι ΡΟΜΑ που «χτένιζαν» για αρκετή ώρα την περιοχή, κάνουν την εμφάνισή τους από τις γραμμές του ΟΣΕ δευτερόλεπτα μετά τη στάση του λεωφορείου και όταν αντιλήφθηκαν ότι κατέβηκε επιβάτης.\nΟι δύο μεγαλύτεροι σε ηλικία ΡΟΜΑ όπως φαίνεται στις εικόνες πλησιάζουν τη γυναίκα και οι μικρότεροι κατόπιν εντολής εφοδιάζονται με πέτρες με στόχο να αποτρέψουν οποιονδήποτε σταθεί εμπόδιο στη ληστεία.\nΕκεί ξεκινά το μαρτύριο της γυναίκας. Οι δύο μεγαλύτεροι ΡΟΜΑ με μανία επιτίθενται στη γυναίκα αποφασισμένοι να της αρπάξουν την τσάντα. Η γυναίκα καλεί σε βοήθεια και αντιστέκεται. Από τις φωνές της βγαίνει στο μπαλκόνι της απέναντι πολυκατοικίας μία γυναίκα φωνάζοντας ληστεία, ληστεία πιάστε τους. Οι ανήλικοι πιθανότατα ΡΟΜΑ δεν πτοούνται.\nΡίχνουν τη γυναίκα στο δρόμο και προσπαθούν να της πάρουν την τσάντα. Από το σημείο διέρχεται φορτηγό αυτοκίνητο. Εκεί ανέλαβαν δράση οι μικρότεροι ΡΟΜΑ πετώντας πέτρες στο παρμπρίζ του οχήματος και κινούμενοι απειλητικά προς την πλευρά του συνοδηγού. Ο οδηγός εγκαταλείπει το σημείο. Οι μεγαλύτεροι ΡΟΜΑ καταφέρνουν τελικά να αποσπάσουν την τσάντα από τα χέρια της γυναίκας και να τραπούν σε φυγή προς τις γραμμές του τρένου.\nΛίγα λεπτά αργότερα στο σημείο έσπευσαν δύο περιπολικά της αστυνομίας όπου νωρίτερα ειδοποιήθηκαν από τους κατοίκους της περιοχής.\nΒΙΝΤΕΟΓΥΝΑΙΚΑΕΙΔΗΣΕΙΣΕΙΔΗΣΕΙΣ ΕΛΛΑΔΑΕΙΔΗΣΕΙΣ ΣΗΜΕΡΑΕΙΔΗΣΕΙΣ ΤΩΡΑΕΠΙΘΕΣΗΕΠΙΚΑΙΡΟΤΗΤΑ


Παρλάπιπας: Θεσσαλονίκη: Η πεθερά σκότωσε τη νύφη – Σοκάρουν οι νέες πληροφορίες (ΒΙΝΤΕΟ ΑΠΟ ΑΥΤΟΠΤΕΣ ΜΑΡΤΥΡΕΣ)\nΣοκάρουν οι νέες πληροφορίες για τον πυροβολισμό 53χρονης γυναίκας στη Νέα Μάδυτο Θεσσαλονίκης σήμερα το πρωί.\nΣύμφωνα με κάτοικο του χωριού τις τελευταίες ημέρες είχε κάνει την εμφάνισή του ένα αυτοκίνητο που έκανε γύρες στο χωριό ενδεχομένως αναζητώντας την 53χρονη.\nΌπως δήλωσε από την πλευρά του ο πρόεδρος της κοινότητας Νέας Μαδύτου, Επαμεινώνδας Όχονος, το χωριό είναι γενικώς φιλήσυχο ωστόσο το τελευταίο διάστημα εγκαταστάθηκαν σε αυτό κάποιες οικογένειες Ρομά. Ο ίδιος ανέφερε ότι οι έρευνες της αστυνομίας είναι σε πλήρη εξέλιξη για να διαπιστωθούν τα ακριβή αίτια του εγκλήματος.\nσυλλέχθηκαν τουλάχιστον τρεις κάλυκες από την καραμπίνα που χρησιμοποίησε η δράστης και η οποία φέρεται αμέσως μετά τους πυροβολισμούς να μπήκε στο αυτοκίνητο που οδηγούσε ένας άνδρας και απομακρύνθηκε από την περιοχή.


Διπλωματική Εργασία uoadl:2772390 281 Αναγνώσεις\nΚωνσταντίνος Σκορδούλης, Καθηγητής, Παιδαγωγικό Τμήμα Δημοτικής Εκπαίδευσης, Εθνικό Καποδιστριακό Πανεπιστήμιο Αθηνών\nΕυαγγελία Μαυρικάκη, Αναπληρώτρια Καθηγήτρια, Παιδαγωγικό Τμήμα Δημοτικής Εκπαίδευσης, Εθνικό Καποδιστριακό Πανεπιστήμιο Αθηνών\nΑποστολία Γαλάνη, Επίκουρη Καθηγήτρια, Παιδαγωγικό Τμήμα Δημοτικής Εκπαίδευσης, Εθνικό Καποδιστριακό Πανεπιστήμιο Αθηνών\nΗ εκπαίδευση STEM αποτελεί προτεραιότητα σε πολλές χώρες τα τελευταία χρόνια για λόγους που σχετίζονται κυρίως με την οικονομία των εθνών. Ένα από τα προγράμματα STEM εκπαίδευσης είναι το πρόγραμμα Hydrobot που έφερε στην Ελλάδα το Ίδρυμα Ευγενίδου και αποτελεί την ελληνική έκδοση του προγράμματος SeaPerch που δημιουργήθηκε από το MIT το 2003. Το Hydrobot είναι ένα απλό, τηλεκατευθυνόμενο, υποβρύχιο όχημα (ROV - Remotely Operated Vehicle) το οποίο μπορούν να κατασκευάσουν μαθητές από απλά υλικά. Στην Ελλάδα δεν έχει εφαρμοστεί το πρόγραμμα από μαθητές ή εκπαιδευτικούς Πρωτοβάθμιας Εκπαίδευσης.\nΣτην παρούσα έρευνα επιχειρήθηκε σύντομη προετοιμασία μελλοντικών εκπαιδευτικών Πρωτοβάθμιας για το πρόγραμμα Hydrobot. Διερευνήσαμε α) τη δυνατότητα των εκπαιδευτικών να κατασκευάσουν το Hydrobot και β) το αίσθημα αυτεπάρκειας τους ως προς την καθοδήγηση μαθητών στην κατασκευή. Επιπλέον τη δυνατότητά τους να σχεδιάσουν μαθησιακά πλαίσια ένταξης του Hydrobot με στόχο τον Επιστημονικό Γραμματισμό.\nΜε τη χρήση ποσοτικών εργαλείων (κλείδα παρατήρησης και ερωτηματολόγιο) ερευνήσαμε εάν, μετά από κατάλληλη καθοδήγηση, οι συμμετέχοντες ανέπτυξαν τις δεξιότητες που απαιτούνται για την κατασκευή. Με ερωτηματολόγιο διερευνήσαμε το αίσθημα αυτεπάρκειας των συμμετεχόντων ως προς την καθοδήγηση μαθητών στην κατασκευή του Hydrobot. Επιπλέον, αναλύσαμε τις προτάσεις διδακτικής αξιοποίησης προκειμένου να διερευνήσουμε κατά πόσο οι συμμετέχοντες είναι σε θέση, μετά την παρέμβαση, να προτείνουν μαθησιακά πλαίσια που στοχεύουν στον εγγραμματισμό των μαθητών σε σχετικές με την επιστήμη καταστάσεις.\nHydrobot, STEM Εκπαίδευση, Επιστημονικός Γραμματισμός, Εκπαίδευση Μελλοντικών Εκπαιδευτικών\nΝέλλη Μαρώση- Διπλωματική Εργασία.pdf


Η Air China αγοράζει 18 νέα αεροσκάφη Airbus – Silk Road Greek\nΟ εθνικός αερομεταφορέας της Κίνας Air China ανακοίνωσε ότι υπέγραψε συμφωνία την Πέμπτη, για την αγορά 18 αεροσκαφών A320neo, την AFS Investments Inc, θυγατρική του γίγαντα μίσθωσης αεροσκαφών GE Capital Aviation Services (GECAS), με στόχο την βελτίωση της αερομεταφορικής του ικανότητας κατά 2,12%\nΗ συμφωνία, αξίας 2,2 δισεκατομμυρίων δολαρίων, θα παραδώσει 18 αεροσκάφη στην Air China έως το 2022 σε παρτίδες, σύμφωνα με δήλωση του αερομεταφορέα που στάλθηκε στο Χρηματιστήριο της Σαγκάης. Η πραγματική τιμή συναλλαγής θα προσαρμοστεί μετά την επιβεβαίωση των παραχωρήσεων των τιμών αγοράς. Τα 18 νέα αεροπλάνα περιλαμβάνουν πέντε αεροσκάφη A320-200N και 13 αεροσκάφη A321-200NX.\nΣύμφωνα με την συμφωνία αξίας περίπου 2,24 δις δολαρίων ΗΠΑ, θα παραδωθούν 18 αεροσκάφη στην Air China έως το 2022 σε παρτίδες, σύμφωνα με δήλωση του αερομεταφορέα που στάλθηκε στο Χρηματιστήριο της Σαγκάης. Η πραγματική τιμή συναλλαγής θα προσαρμοστεί μετά την επιβεβαίωση των παραχωρήσεων των τιμών αγοράς.\nΗ αγορά εξαρτάται από την έγκριση του ρυθμιστικού αερομεταφορέα της Κίνας, ανέφερε το πρακτορείο ειδήσεων Xinhua. Σύμφωνα με εκτιμήσεις η Air China είνια μία από τις μεγαλύτερες αεροπορικές εταιρίας της χώρας διαθέτοντας 702 αεροπλάνα έως το τέλος του 2020, μεταξύ των οποίων 366 είναι αεροσκάφη Airbus και 328 είναι αεροσκάφη Boeing. Οι μετοχές της Air China αυξήθηκαν 4,08% στα 9,18 γιουάν (1,42 δολάρια ΗΠΑ) κλείνοντας την Πέμπτη.\nΟ Zhang Qing, αξιωματούχος της Πολιτικής Αεροπορίας της Κίνας, δήλωσε τη Δευτέρα ότι η βιομηχανία πολιτικής αεροπορίας θα προσπαθήσει να αυξήσει τον όγκο των εμπορευματικών μεταφορών και των επιβατών στο 80% και 90% των επιπέδων πριν από την πανδημία, αντίστοιχα.


"8 λέξεις": Η Εύα μένει άφωνη με όσα της λέει η Βικτώρια...\n“8 λέξεις”: Η Εύα μένει άφωνη με όσα της λέει η Βικτώρια…\nΌλα όσα θα δούμε απόψε στις 22:20 στον Alpha Κύπρου\n31 ΜΑΡΤΙΟΥ 21 - 17:19\nΤι θα δούμε σήμερα στο νέο επεισόδιο της σειράς “8 λέξεις”;\nΌπως είναι επόμενο, η Ναυσικά γίνεται έξαλλη με αυτό που ακούει και κανονίζει συνάντηση με τη Βικτώρια για να τα πούνε από κοντά. Το βιβλίο της Έλλης δεν πουλάει καθόλου και η Ιφιγένεια στήνει ολόκληρο σχέδιο με τον Σπύρο για να μην την στεναχωρήσουν.\nΗ ομιλία του Μιχαήλ στη Βουλή δίνει πόντους στο κόμμα της Αναγέννησης και μαζί με τον Μιλτιάδη σχεδιάζουν τις επόμενες κινήσεις τους. Ο Μάρκος ζητάει για άλλη μια φορά συγνώμη από τον Νικηφόρο, ελπίζοντας ότι θα τον συγχωρέσει. Στο μεταξύ, ο Μιλτιάδης καλεί τον Άλκη στο γραφείο του για να πιούνε καφέ.\nΠΕΡΙΣΣΟΤΕΡΑ ΓΙΑ 8 ΛΕΞΕΙΣ, ALPHA ΚΥΠΡΟΥ, ΑΝΔΡΕΑΣ ΓΕΩΡΓΙΟΥ


Είναι όμως συναίσθημα η εμπιστοσύνη; Ή μήπως καλύτερα προσδιορίζεται ως αξία; Όσο δύσκολο είναι να νιώσεις εμπιστοσύνη και να ζήσεις με εμπιστοσύνη, τόσο δύσκολο είναι να προσπαθήσεις να μιλήσεις γι' αυτή και να την αποσαφηνίσεις εννοιολογικά. Σύμφωνα με τον Plutchik (1980, ό. α. Παππά, 2013), η εμπιστοσύνη είναι ένα από τα οκτώ βασικά συναισθήματα μαζί με τη χαρά, τον φόβο, την έκπληξη, τη λύπη, την αποστροφή, τον θυμό και την προσμονή, και μαζί με τη χαρά δημιουργεί την αγάπη, ενώ αν συνενωθεί με τον φόβο παράγει την υποταγή. Κατά τη Rudd (2009, ο. α. Παππά, 2013), η εμπιστοσύνη αποτελεί ένα από τα εννέα χαρακτηριστικά / ιδιότητες της συναισθηματικής νοημοσύνης και ορίζεται ως η δεξιότητα του να είναι κάποιος αρκετά θαρραλέος ώστε να παλεύει γι' αυτό που θέλει να επιτύχει / κατακτήσει. Από την άλλη, η εμπιστοσύνη μπορεί να θεωρηθεί αξία κομβικής σημασίας για τη δημιουργία διανθρώπινων σχέσεων και την κοινωνική συμβίωση (Παππά, 2008, 2013, 2016β).


ΠΑΓΚΟΣΜΙΑ ΗΜΕΡΑ ΣΚΕΨΗΣ - ΔΗΜΟΣ ΗΡΑΚΛΕΙΟΥ ΑΤΤΙΚΗΣ\nΦεβ 22, 2014 | από Δημος Ηρακλειου 1186 1\nΗ Παγκόσμια Ημέρα Σκέψης είναι μια Προσκοπική και Οδηγική εκδήλωση. Γιορτάζεται κάθε χρόνο από το 1926 στις 22 Φεβρουαρίου, σε ανάμνηση της γέννησης του ιδρυτή του Προσκοπισμού Λόρδου Μπέϊντεν - Πάουελ (22/2/1857).\nΤην ημέρα αυτή οι Πρόσκοποι και οι Οδηγοί συλλογίζονται και συζητούν για τις αξίες των οργανώσεών τους, αποστέλλουν τις ευχές τους σε όλους όσους ανήκουν στη μεγάλη αυτή παγκόσμια οικογένεια και πραγματοποιούν εράνους για να βοηθήσουν προσκόπους και οδηγούς σε φτωχές χώρες.\nΗ φετινή εκστρατεία για την Παγκόσμια Ημέρα Σκέψης έχει σύνθημα: “Η εκπαίδευση ανοίγει πόρτες σε όλα τα παιδιά” και εστιάζει στο παγκόσμιο πρόβλημα της έλλειψης εκπαίδευσης στους νέους.\nΠαρά το γεγονός ότι τα ποσοστά των παιδιών που έχουν πρόσβαση στην εκπαίδευση έχουν αυξηθεί παγκοσμίως, σύμφωνα με έρευνα του Προγράμματος Ανάπτυξης Στόχων για την Χιλιετία του Ο.Η.Ε. που δημοσιεύθηκε το 2013, υπολογίζεται ότι ακόμα 250 εκατομμύρια παιδιά σχολικής ηλικίας έχουν σοβαρές δυσκολίες στην γραφή, την ανάγνωση, και σε βασικές αριθμητικές δεξιότητες, είτε πηγαίνουν στο σχολείο, είτε όχι.\nΥπολογίζεται ακόμα ότι 123 εκατομμύρια νέοι (ηλικίας 15 ως 24 ετών) δεν γνωρίζουν γραφή και ανάγνωση. Το 61% αυτών είναι νεαρές γυναίκες.\nΜε αφορμή την Παγκόσμια Ημέρα Σκέψης, το Σώμα Ελληνικού Οδηγισμού διοργανώνει την Κυριακή 23 Φεβρουαρίου 2014 μεγάλη γιορτή στη Βάρη, με θέμα “Γιορτή χωρίς σύνορα”. Οι πόρτες ανοίγουν στις 16:00, θα υπάρχει φαγητό από όλες τις χώρες του κόσμου, μουσική, παιχνίδια και δραστηριότητες από το πακέτο της Ημέρας Σκέψης.\nΤα έσοδα της εκδήλωσης θα διατεθούν για το Παγκόσμιο Ταμείο της Ημέρας Σκέψης και τους σκοπούς του Τμήματος Διεθνών Σχέσεων.\n▪ Επίσημη Ιστοσελίδα της Παγκόσμιας Ημέρας Σκέψης\n▪ Σώμα Ελλήνων Προσκόπων\n▪ Σώμα Ελληνικού Οδηγισμού


Οι συρτάδες ήταν μια ξεχωριστή κατηγορία επαγγελματιών μουλαράδων. Δεν ταυτίζονταν με τους κυρατζήδες-αγωγιάτες. Η δουλιά τους ήταν διαφορετική. Δοαφορετικά ήταν και τα ζώα τους και η σύνθεση κάθε ομάδας. Συρτάδες λέγονταν και λέγονται ακόμα αυτοί που μεταφέρουν κομμένους κορμούς δέντρων (οξυάς, πεύκου ή και έλατου) από τα δάση σε σημεία από όπου φορτώνονται στην συνέχεια σε φορτηγά, για να πάνε στον τελικό προορισμό τους. Παλιότερα τα μετέφεραν στα νεροπρίονα για την περαιτέρω επεξεργασία και συνήθως τα κονάκια τους ήταν δίπλα στα νεροπρίονα, στις Σιάρες, όπως λέγονατν στα Βλαχοχώρια. Στο χωριό μας σώζεται ως τοπωνύμιο η Σιάρα του Κατσίμπαρη, όπου διακρίνονται ακόμα απομεινάρια νεροπρίονου και οικημάτων(καλυβών).\nΑυτοί, λοιπόν, οι άνθρωποι διέθεταν γύρω στα δέκα ζώα, συνήθως μουλάρια και ένα άλογο για καβάλα (μπινέκι). Όλα αυτά τα ζώα ήταν μεγαλόσωμα και δυνατά, διαφορετικά από τα δικά μας τα ντόπια (της Πίνδου), τα αγόραζαν από άλλα μέρη. Ως τέτοια προκαλούσαν πάντα σε εμάς τον θαυμασμό και περνούσαμε ώρες παρατηρώντας να τραβάνε τα κούτσουρα. Ο εξοπλισμός τους ήταν επίσης διαφορετικός, διότι δεν φοτώνονταν για να έχουν σαμάρια. Είχαν ειδικά εξαρτήματα στα οποία έδεναν τα κούτσουρα και τα έσερναν πάνω στην σύρτη, που δεν ήταν παρά ένα είδος αυλακιού, το οποίο σχηματίζονταν από το ίδιο του σύρσιμο. Εννοείται ότι η κατεύθυνση ήταν από τα ψηλά στα χαμηλά, που σημαίνει ότι η σύρτη "πήγαινε τον κατήφορο". Για το άλογο είχαν και σέλα, διότι αυτό εξυπηρετούσε το αφεντικό σε άλλες δουλιές, για παράδειγμα να πηγαίνει στο πιο κοντινό χωριό για προμήθειες τροφίμων.\nΗ έλευση των συρτάδων ήταν για τα ορεινά χωριά ένα σημαντικό κοινωνικό γεγονός, πέρα από όλα τα άλλα, διότι αυτοί ανέπτυσσαν έντονες κοινωνικές σχέσεις με τους χωριανούς. Το κονάκι τους ήταν πόλος έλξης για πολλούς λόγους.\nΟι συρτάδες ήταν κατά κανόνα Βλάχοι από τα χωριά των Τρικάλων. Στο χωριό μας έρχονταν χρόνια πολλά ο Βολόγκας και ο Παπατόλιας και οι δυο από τα Τρίκαλα. Ιδίως ο Βολόγκας είχε γίνει σχεδόν συγχωριανός μας. Έφερνε πάντα και την οικογένειά του. Ανάμεσα σε αυτήν και την κόρη του. Δεν θυμάμαι το όνομά της, θυμάμαι όμως ότι για τη νεολαία του χωριού, τους άρρενες, ήταν κάτι σαν την ξένη και ξωτική νεράιδα που έδινε άλλη διάσταση στις ρεματιές και τα δάση νότια του χωριού. Νομίζω ότι την είχαμε ερωτευτεί όλοι με την σειρά και βεβαίως είχαμε φαντασιωθεί στιγμές στα ρέματα που ήταν άφθονα κοντά στο κονάκι της. Κάθε που ερχόταν στο χωριό, στο καφενείο, επικρατούσε μια σχεδόν τελετουργική αναστάτωση. Προσωπικά αισθανόμουν τυχερός, διότι ο καφετζής ήταν θείος μου και μπορούσα να μιλώ μαζί της, να της κάνω παρέα, δίχως πρόβλημα. Δεν τόλμησα φυσικά ποτέ να της πω ότι την ήθελα...Ο Παπατόλιας είχε πολλές κοπέλες. Δεν θυμάμαι πόσες. Θυμάμαι πάντως ότι μία εξ αυτών αναδείχτηκε πρωταθλήτρια Ελλάδος σε κάποιο άθλημα. Εμ, τέτοιες Αμαζόνες που ήταν!\nΗ ζωή μας στο χωριό γινόταν πιο όμορφη και πιο ενδιαφέρουσα με την παρουσία των συρτάδων. Κυρίως χάρη στα όμορφα άλογα και μουλάρια αλλά και τις πανέμορφες κοπέλες... Είχα ακούσει, όμως, κάτι που σχεδόν με σόκαρε, ότι και μεγάλοι άντρες είχνα δαγκώσει τη λαμαρίνα με αυτές τις νεράιδες. Αυτά όμως ήταν μυστικά....\nΤις προάλλες βρέθηκα τυχαία στη Νέα Ζωή Καλαμπάκας ( Μπρούσιανη), εκεί που βρίσκονται οι πηγές του Ληθαίου ποταμού που διασχίζει τα Τρίκαλα. Έπεσα με την κάπα σε ένα προσήλιο, λίγο ύπνο για να πάρω. Ξαφνικά ακούγονται κυπριά. Νόμισα πως ήταν γίδια. Με πήρε ο ύπνος γλυκά. ΄Οταν ξύπνησα μου είπε ο Νίκος, ο φίλος μου, ότι ήταν καμιά δεκαριά μουλάρια που ήρθαν κοντά και με κοίταζαν παράξενα, καθώς ροχάλιζα τυλιγμένος στην κάπα!\nΜετά από λίγο εμφανίστηκε ένας χωριανός. Πιάσαμε την κουβέντα. Μας είπε ότι ήρθε να ιδεί τι σόι άνθρωποι είμαστε, γιατί τα γερόντια του χωριού ανησύχησαν και επέμεναν να καλέσουν την αστυνομία. Κουβέντα την κουβέντα, ρωτήσαμε για τα μουλάρια. Μας είπε ότι στο χωριό ήταν οι περισσότεροι συρτάδες και κάποιοι είναι ακόμα. Όλοι Βλάχοι. Κατά τα λεγόμενά του ήρθαν εδώ από το Μαλακάσι, χτίσανε αρχικά το παλιό χωριο. την Μπρούσιανη, και αργότερα το καινούργιο. Ο ίδιος λέγεται Νούσιας και ανήκει σε οικογένεια συρτάδων, από αυτούς που συνεχίζουν, όπως και η οικογένεια Βλιώρα...\nΕίπαμε τις τελευταίες κουβέντες στα Βλάχικα και φεύγοντας μείναμε εγώ κι ο Νίκος αμίλητοι πολυ\nώρα Τι να πεις...


Γ. Καραμίχος: Δεν απορρίπτω τίποτα στη ζωή μου - Star.gr\nLIFESTYLE Δευτέρα, 3 Ιανουαρίου 2011, 16:55\nΓ. Καραμίχος: Δεν απορρίπτω τίποτα στη ζωή μου\nΓιόρτασε τα γενέθλια του στο ”Πρωινό μου”\nΤα γενέθλια του, γιόρτασε στο πλατό της εκπομπής «Πρωινό μου», ο Γιώργος Καραμίχος.\nΠατέρας μιας 12χρονης κόρης, την οποία απέκτησε εκτός γάμου,ο πρωταγωνιστής μίλησε για τη ζωή του στην επαρχία, τους ρόλους τους, τις σπουδές του αλλά και τις αντιρρήσεις που είχαν αρχικά οι γονείς του όταν τους ανακοίνωσε ότι ήθελε να γίνει ηθοποιός.\n«Πήρα το πτυχίο της φιλοσοφικής πρώτα και τους είπα ότι τώρα θα κάνω αυτό που θέλω», είπε μεταξύ άλλων ο γνωστός ηθοποιός. Σε τηλεφωνική επικοινωνία με την εκπομπή οι γονείς του τον περιέγραψ��ν ως ένα παιδί με ενέργεια, ζωηρό, που διάβαζε πολύ και βοηθούσε στις αγροτικές δουλειές.\nΜιλάει Αγγλικά, Ισπανικά, Γαλλικά, Γερμανικά Τούρκικα και… Βλάχικα. «Μου αρέσει η επικοινωνία με τους ανθρώπους και ταξιδεύω συχνά», ανέφερε ο πρωταγωνιστής της «Ονειροπαγίδας», της επιτυχημένης τηλεοπτικής σειράς του ΑΝΤ1.\nΑγαπάει τη Νίσυρο την οποία αποκαλεί «το σπίτι μου», ενώ επιλέγει συχνά το Βερολίνο, τη Μαδρίτη και την Ταϋλάνδη ως προορισμούς διακοπών.\nΌσο για το αν θα ήθελε να παντρευτεί, ο ίδιος δήλωσε. «Ιδανικά θα ήθελα. Τίποτα δεν απορρίπτω στη ζωή. Να παντρευτώ δεν μου έχει έρθει μέχρι στιγμής. Δεν έχει προκύψει». Είναι δάσκαλος ρέικι και στους ανθρώπους, όπως λέει, δεν ανέχεται την αγένεια.\nΟ Γιώργος Καραμίχος δηλώνει απογοητευμένους με τους πολιτικούς αλλά και «από τους ανθρώπους που ψηφίζουν αυτούς που κυβερνούν». Αποκάλυψε ότι μετακόμισε από το κέντρο της Αθήνας στο Χαλάνδρι καθώς δεν άντεχε άλλο την κατάσταση στο κέντρο, αφού πρώτα είχε στείλει επιστολές διαμαρτυρίας στον Δήμο Αθηναίων.


Άβελχεμ - Βικιπαίδεια\nΣυντεταγμένες: 50°46′30″N 3°26′38″E / 50.77500°N 3.44389°E / 50.77500; 3.44389\nΤο Άβελχεμ (Avelgem), είναι πόλη και έδρα δήμου του Βελγίου, στην επαρχία Δυτική Φλάνδρα (West-Vlaanderen). Ο δήμος έχει έκταση 21,75 χμ² και πληθυσμό 9.641 κατοίκους (2012).\nδιαμέρισμα του Κόρτρεϊκ\n8580, 8583, 8582, 8581 και 9691\nΟ κάτοικος της πόλης ονομάζεται Άβελχεμ-νάαρ (πληθ. Άβελχεμ-νάρεν) (Avelgemnaar-en).\nΗ πόλη καταλαμβάνει το απώτατο νοτιοανατολικό άκρο της Δυτικής Φλάνδρας, ακριβώς πάνω στα σύνορα με την επαρχία Αινώ και κοντά στα σύνορα με την Ανατολική Φλάνδρα. Αποτελείται από 4 συνοικίες, οι οποίες είναι κτισμένες κατά μήκος της αριστερής όχθης του ποταμού Σχέλντε (Schelde). Βρίσκεται δυτικά των Βρυξελλών και νοτιοδυτικά της Γάνδης, ενώ η κοντινότερη μεγάλη πόλη είναι το Κόρτραϊκ, 15 χλμ. προς τα βορειοδυτικά. Από τη συνολική έκταση του δήμου, οι δομημένες περιοχές είναι το 12,71%, οι μη δομημένες το 72,81%, ενώ ποσοστό 14,48% καταλαμβάνουν οι συγκοινωνιακές δομές και οι χέρσες περιοχές.\nΤο Δημοτικό Κέντρο Σπικερέλε στο Άβελχεμ\nΟι κάτοικοι της πόλης βασίζονταν ανέκαθεν στην αγροτική οικονομία και την λινοϋφαντουργία. Όταν ξέσπασε η κρίση στον τομέα του λιναριού κατά τα έτη 1846-1848, υπήρξε μεγάλο πλήγμα για τον πληθυσμό. Ταυτόχρονα, επειδή στην κοντινή Β. Γαλλία, υπήρχε βιομηχανία εξόρυξης άνθρακα, πολλοί αποφάσισαν να μεταναστεύσουν και να εργαστούν εκεί, με αποτέλεσμα ο πληθυσμός της πόλης να μειωθεί. Μετά την ανάπτυξη των συγκοινωνιακών υποδομών, το κύμα μετανάστευσης ανακόπηκε, διότι πολλοί κάτοικοι δεν χρειάστηκε να αλλάξουν χώρα, αλλά πηγαινοέρχονταν στη Γαλλία καθημερινά. Στο τέλος του 19ου αιώνα, η βιομηχανία στο γειτονικό Κόρτρεϊκ άρχισε να αναπτύσσεται γύρω από τη καλλιέργεια λιναριού στην περιοχή Λέιε (Leie), με αποτέλεσμα να αρχίσει να αυξάνεται και πάλι ο πληθυσμός του Άβελχεμ. Κατά τη διάρκεια του Πρώτου Παγκοσμίου Πολέμου, ο τομέας μεθοριακής εργασίας ανεστάλη και η βιομηχανία λίνου μεταφέρθηκε προς την κατεύθυνση του Βάρεγκεμ. Ωστόσο, μετά τον πόλεμο η διασυνοριακή εργασία επαναβίωσε, όπως και η εκβιομηχάνιση στην πόλη. Το Άβελχεμ είχε στα μέσα του 20ου αιώνα 4.000-5.000 κατοίκους.\nΜεταξύ των δύο παγκοσμίων πολέμων η βιομηχανία στην περιοχή του Κόρτρεϊκ αυξήθηκε, ενώ εκείνη στην περιοχή του Άβελχεμ έμεινε κάπως στάσιμη. Μετά τον Β’ Πακόσμιο Πόλεμο, μεταξύ 1947 και 1961 η βιομηχανία μειώθηκε κατά 10% έως 30%. Όμως, όταν οι μισθοί στη βόρεια Γαλλία μειώθηκαν, πολλοί εργαζόμενοι ήρθαν πίσω στην πόλη, και η βιομηχανία άρχισε να αναπτύσσεται και πάλι, ειδικά η βιομηχανία μετάλλου και ο κλάδος της κλωστοϋφαντουργίας. Το εμπόριο είχε μια σημαντική επέκταση και ο πληθυσμός αυξήθηκε ελαφρώς, αλλά όχι θεαματικά. Μέσω της εταιρίας Bekaert, βρέθηκαν πολλοί κάτοικοι να εργάζονται στην περιοχή του Ζβέβεγκεμ (Zwevegem). Ωστόσο, το 1974, η πετρελαϊκή κρίση κτύπησε ολόκληρη την περιοχή και, μέχρι το 1982, η απασχόληση είχε φθάσει σε χαμηλό σημείο. Κατά την περίοδο μεταξύ 1984 και 1986 η απασχόληση σταθεροποιήθηκε, παρά τις οικονομικές συγχωνεύσεις και τις απώλειες ορισμένων εργοστασιακών μονάδων. Μεγάλο μέρος αυτής της απώλειας αντισταθμίστηκε από τον τομέα των υπηρεσιών και της δημόσιας διοίκησης.\nΥφαντουργία, βυρσοδεψία, αγορά γεωργικών προϊόντων,, μεταλλουργία.\nΟ Άγιος Μαρτίνος στο Άβελχεμ\nΟ Άγιος Μαρτίνος (Sint-Martinuskerk): οι πρώτες αναφορές για την κατασκευή του είναι από την περίοδο 1269-86, όταν η πόλη βρισκόταν στο Δουκάτο του Άβελχεμ. Η πρώτη εκκλησία ήταν ρωμανικού ρυθμού με ένα τετράγωνο πύργο. Κατά το έτος 1485 ο ναός καταστράφηκε από τους στασιαστές της Γάνδης, ενώ εκατό χρόνια αργότερα, το 1580, η εκκλησία καταστράφηκε σχεδόν εντελώς από πυρκαγιά. Στο τέλος του 16ου αιώνα ξανακτίστηκε, αυτή τη φορά σε γοτθικό στυλ, και εγκαινιάστηκε το 1620. Μέσα από διάφορους πολέμους, η εκκλησία έπεσε σε λειτουργική παρακμή, γεγονός που επιτάθηκε κατά τη Γαλλική Επανάσταση.\nΟ Μύλος Τόμπεϊλ (Tombeelmolen): βρίσκεται στη συνοικία Αουτράιφε και κατασκευάστηκε το 1923. Είναι αλεστικός ανεμόμυλος με πτερωτή που, από το 1989, αποτελεί ιδιοκτησία του δήμου και αποτελεί το νεότερο μύλο της Φλάνδρας.\nΤο Αρχαιολογικό Μουσείο της Κοιλάδας του Σχέλντε (Het Archeologisch museum van de Scheldevallei): βρίσκεται στη συνοικία Βάαρμάαρντε και στις αίθουσές του εκτίθενται ευρήματα από την προϊστορική, ρωμαϊκή και μεροβίγγεια περίοδο της ευρύτερης κοιλάδας του ποταμού Σχέλντε.\nΤο Κάστρο του Μποσάουτ (Het Κasteel van Bossuit): βρίσκεται στην φερώνυμη συνοικία και η αρχική κατασκευή είναι του 17ου αιώνα, αλλά την τελική μορφή του πήρε τον 19ο αιώνα.\nΤο Δημοτικό Κέντρο Σπικερέλε (Spikkerelle), εγκαινιάστηκε τον Νοέμβριο του 2007 και περιλαμβάνει θεατρική σκηνή, αίθουσα κινηματογράφου και κοσμικών εκδηλώσεων.\n↑ 1,0 1,1 1,2 1,3 1,4 Crossroad Bank of Enterprises.\n↑ VRTtaal.net - Avelgem\n↑ Michelin, Atlas Routier\n↑ NIS – Opm\nΑνακτήθηκε από "https://el.wikipedia.org/w/index.php?title=Άβελχεμ&oldid=9258822"\nΤελευταία επεξεργασία στις 16 Ιανουαρίου 2022, στις 20:05


To God of War παίρνει άριστα! | LiFO\n29.4.2018 | 13:59\nΟ νέος «Θεός του Πολέμου» είναι συνειδητά βίαιος, αλλά εξισορροπεί την αφήγηση με τις αδίστακτες μάχες καλύτερα από οποιοδήποτε άλλο παιχνίδι του είδους του.\nΟ Kratos είναι πατέρας τώρα, πιο ηλικιωμένος, πιο ήρεμος και από αυτό που έχω δει μέχρι στιγμής, λίγο περισσότερο αφοσιωμένος στην θαλπωρή μιας στέγης, την οποία γρήγορα θα αναγκαστεί να εγκαταλείψει για να ξεκινήσει μια χαοτική οδύσσεια στο άγνωστο, συντροφιά με τον γιο του Atreus.\nΕίναι σχεδόν κανόνας στα παραμύθια: οι ήρωες πρέπει να φεύγουν από το σπίτι τους προκειμένου να γίνουν οι πρωταγωνιστές του παραμυθιού. Και κάπως έτσι, η «ενδοοικογενειακή» τραγωδία του Kratos, μεταμορφώνεται σε ένα ταξίδι επιβίωσης και προστασίας. Η δεύτερη σύζυγός του, η μητέρα του Atreus, μόλις πέθανε και την αποτέφρωσαν. Επομένως, αυτή η ιδιαίτερη περιπέτεια, τουλάχιστον στην αρχή, μας δείχνει τον Kratos και τον μικρό του, σε μια προσπάθεια να εκπληρώσουν την τελική της επιθυμία: να μεταφερθεί η τέφρα της στην υψηλότερη κορυφή της σφαίρας του παιχνιδιού.\nΟρισμένοι φανατικοί παίκτες της σειράς, ειδικά εκείνοι που θέλουν μόνο αίμα και βία, μπορεί να φοβούνται ότι η νέα συνέχεια δεν είναι ισάξια του τίτλου της. Και μάλλον έχουν δίκιο. Είναι ακόμα καλύτερη!\nΓια να σεβαστεί την επιθυμία της συζύγου του, ο Kratos και ο Atreus πρέπει να ανέβουν στην υψηλότερη κορυφή του σκανδιναβικού κόσμου για να σκορπίσουν την τέφρα της.\nΑπό τις πρώτες ώρες, το God of War μοιάζει, αν όχι σαν επακόλουθο του αρχικού παιχνιδιού, αλλά ως μια δημιουργική ανανέωση. Καθώς το God of War του 2005 πήρε όλες τις μεγάλες ιδέες μάχης από την εποχή του και τις συνένωσε σε ένα αιματοβαμμένο έπος, ο νέος «Θεός του Πολέμου» ανοίγει το δρόμο σε μια καινούργια εποχή.\nΑλλά το παιχνίδι δεν πέφτει σε καμία στιλιζαρισμένη παγίδα, τουλάχιστον όχι για πολύ καιρό. Χωρίς προειδοποίηση, η γραμμική περιπέτεια, επικεντρωμένη στις μάχες και τις πιο δραματικές αναμετρήσεις, εκτοξεύεται με όλα τα μονοπάτια να ξετυλίγουν ένα νέο, τεράστιο χάρτη, και τις μυστικές διακλαδώσεις τους να μεταφέρουν τους ήρωες πολύ πιο μακριά από το Midgard.\nΠολλές από τις πιο ενδιαφέρουσες εκπλήξεις του God of War είναι οι προαιρετικές χάρες, που ξεπετάγονται σαν παρακλάδια μέσα από την πλούσια διαδρομή του παιχνιδιού: μυστικές αίθουσες που δίνουν τη θέση τους σε κρυμμένα σπήλαια, τα οποία με τη σειρά τους σε φέρνουν αντιμέτωπο με πανύψηλα αγάλματα ή αδίστακτους δράκους - κάτι που ο καθένας μπορεί εύκολα να χάσει αν ακολουθεί πιστά την πυξίδα στον επόμενο στόχο.\nΒαθιά μέσα στα δάση, βουνά και βασίλεια της Σκανδιναβικής μυθολογίας, o Kratos και ο γιος του, Atreus, περιπλανώνται σε μία διαφορετική, νέα και επικίνδυνη γη, γεμάτη με το δικό της πάνθεον από πλάσματα, τέρατα και θεούς.\nΓιατί σε αυτούς του μυστικούς δρόμους δεν βρίσκετε μόνο συλλεκτικά αντικείμενα. Βρίσκετε ολόκληρα κομμάτια ιστορίας, μπαλωμένα πίσω από ένα φυτό ή χαμένα σε ένα ξεχασμένο νησί. Το God of War είναι τόσο εξελιγμένο που ξέρει πώς να επιβραβεύει τον παίκτη, ο οποίος έχει όρεξη να εξερευνήσει τον άψογα σχεδιασμένο κόσμο του, σαν να ήταν ένα παιχνίδι με κρυφά αντικείμενα.\nΟ κύριος στόχος, είναι να καταφέρουν οι δύο ήρωες να περάσουν μέσα από όλα τα αφηγηματικά επεισόδια, να διασχίσουν την «μαγική διαδρομή» τους μέσα από όλα τα σημεία του χάρτη, να περάσουν από τον κόσμο των νεκρών σε αυτόν των ζωντανών. Οι δύο κόσμοι χωρίζονται συχνά από μια έκταση υδάτινη (θάλασσα, ποτάμι, λίμνη) που ο διώκτης δεν μπορεί να περάσει, εάν δεν χτυπήσει με τη σωστή σειρά τις καμπάνες του θανάτου. Οι δύο ήρωες, άλλοτε κυνηγοί και άλλοτε κυνηγημένοι, διακρίνονται από τον τρόπο που μεταμορφώνονται σε κάτι που οι διώκτες τους στο τέλος, δεν μπορούν να αναγνωρίσουν, πόσο μάλλον να αντιμετωπίσουν.\nΤα εργαλεία μπορούν να αγοραστούν ή να βρεθούν, στη συνέχεια να αναβαθμιστούν ή να τροποποιηθούν, για να αυξηθεί η κατάσταση του Kratos, η οποία εμφανίζεται στην οθόνη παύσης. Το τσεκούρι, η ασπίδα και το τόξο έχουν όλα επίπεδα αναβάθμισης. Οι πιο φανταστικές επιθέσεις του Kratos που ονομάζονται «runics» μπορούν να προσφέρουν τη χαρά μιας βαριάς πολεμικής σύγκρουσης κάθε φορά. Αυτές οι επιθέσεις αντικαθιστούν τα πολύπλοκα combos και εκτελούνται με ένα απλό πάτημα των κουμπιών.\nΩς προστάτης του μικρόσωμου Atreus, ο οποίος πασχίζει να κερδίσει το σεβασμό του πατέρα του, ο Kratos βρίσκεται απέναντι σε μεγάλα υπαρξιακά προβλήματα που τον αναγκάζουν να υποτάξει την οργή που γέννησε τον μύθο του.\nΔεν υπάρχει πίεση για να καταλάβετε τα αντανακλαστικά και τις κινητικές δεξιότητες. Αντ 'αυτού, η σκέψη σας μπορεί να δαπανηθεί καλύτερα στη στρατηγική: Μήπως ένα επίπεδο απαιτεί επιθέσεις που αναισθητοποιούν μεγάλες ομάδες εχθρών, δημιουργώντας μια ακολουθία βίαιων χτυπημάτων ή ένα μεγάλο αφεντικό θα πέσει πιο εύκολα από περιορισμένα, αλλά ισχυρά χτυπήματα που επηρεάζουν τη βλάβη; Οι σκληρές μάχες γίνονται εύκολες όταν αντιμετωπίζονται σαν παζλ που πρέπει να λυθούν με τη σωστή προσέγγιση μάχης.\nΤίποτα από όλα αυτά δεν διευκρινίζεται ρητά από το παιχνίδι, και η αλήθεια είναι ότι δεν χρειάζεται. Δεν θα δείτε tutorials, μόνο μικρές υπενθυμίσεις ποιο κουμπί αντιστοιχεί σε ποια κίνηση. Το God of War είναι πλεγμένο με πολλούς κόμπους ασάφειας, αφήνοντας τον παίκτη να ανακαλύψει τις δικές του μεθόδους και να αντιμετωπίσει το ταξίδι με τον τρόπο που εκείνος θεωρεί κατάλληλο.\nΤο ίδιο ισχύει και για την ιστορία. Η αναζήτηση του Kratos και του Atreus τους φέρνει μέσα και έξω από δράματα άλλων ανθρώπων και η συμμετοχή τους σε αυτά δεν ορίζεται αντικειμενικά ως καλή ή κακή. Στις αρχές του παιχνιδιού, ο Κράτος λέει στον Atreus μια ιστορία ναυτικών που έπιναν θαλασσινό νερό και στο τέλος πίστευαν ότι άκουγαν τις οικογένειες τους να τους καλούν, μέχρι που οι φωνές τούς οδήγησαν στην τρέλα. Είναι μια σύντομη στιγμή, αλλά δείχνει τη δυσπιστία της αντίληψης που αντικατοπτρίζεται από την κεντρική ιστορία.\nH επανεκκίνηση του franchise συμβολίζει τη μετάβαση του God of War σε μια πιο σύγχρονη εποχή βίντεο παιχνιδιών, αφού κάθε νέα λειτουργία που ενσωματώθηκε σε αυτό το τελευταίο μέρος της σειράς, ωφελεί τον τίτλο προς το καλύτερο.\nΑυτή η ασάφεια λειτουργεί επειδή είναι σκόπιμη, και όχι υποπροϊόν ενός κακού μύθου. Ακόμη και οι πιο μικρές λεπτομέρειες έχουν σημασία. Φαινομενικά ασήμαντες αποφάσεις έχουν σοβαρές επιπτώσεις. Όπως και ο μαγικός κόσμος του παιχνιδιού, έτσι και η ιστορία σας καλεί συνεχώς να επανεξετάσετε πού βρισκόσασταν και πού πηγαίνετε.\nΥπάρχει μια μουσικότητα σε όλο αυτό: Ο κεντρικός κόμβος που επισκέπτεται ο Kratos και ο Atreus ανάμεσα στις περιπέτειες, ενεργεί σαν χορωδία, με κάθε μία από αυτές να μιλάει για το ταξίδι τους με το δικό της ρουνικό στίχο. Ο Atreus και άλλοι χαρακτήρες κατευθύνουν απαλά τον παίκτη προς τις προτεραιότητες, αν και συχνά μπορεί να τον στείλουν σε μια δέσμη πλευρικών αναζητήσεων, όπου αντί να ξεσκίζει σάρκες ή να τσακίζει τα σώματα των παγωμένων ζωντανών νεκρών, θα πρέπει να βρει και να ξεριζώσει ρίζες κάρδαμου, από την αυλή μιας μάγισσας.\nΟ σκηνοθέτης Cory Barlog έχει βάλει στη φανταστική ιστορία του τα πάντα: τα ήθη, τα λόγια, τα μέτρα, το θρήνο, τη διάνοια, τους ρυθμούς, την μουσική, τις φωνές και την κίνηση. Η πλοκή του God of War μοιάζει με αρχαία ελληνική τραγωδία, με την μόνη διαφορά ότι ο παίκτης έχει τη δυνατότητα να κατευθύνει τη ροή των γεγονότων σύμφωνα με τη δική του κρίση.\nΣτον κήπο της μάγισσας.\nΠριν από μια δεκαετία, ο Barlog βοήθησε στη δημιουργία ενός franchise του God of War ως ένα σκληρό, ματωμένο, βρόμικο, αλλά αθάνατο, βίντεο παιχνίδι: ο Kratos, σε μια έκρηξη βίας, σκότωσε την πρώτη γυναίκα και την κόρη του, οι στάχτες τους γκριζάρουν τώρα, όλο και περισσότερο το τεράστιο σώμα του. Ο σιωπηλός θρήνος του Θεού τον διδάσκει πώς να γίνει καλύτερος πατέρας. Το ταξίδι με τον μικρόσωμο, αλλά θαρραλέο, γιο του είναι γεμάτο κινδύνους και ανελέητες μάχες, αλλά τώρα τα χτυπήματα δείχνουν περισσότερη σάρκα και όχι αίμα.


Δυστυχώς αυτή τη στιγμή δεν υπάρχει ιδέα η οποία θα μπορούσε να ενώσει τους Ευρωπαίους | grreporter.info- Οι ειδήσεις από την Βουλγαρία - Πύλη πληροφόρησης και ψυχαγωγίας, Επικαιρότητα, Επιχειρήσεις, Αθλητισμός,\nΔυστυχώς αυτή τη στιγμή δεν υπάρχει ιδέα η οποία θα μπορούσε να ενώσει τους Ευρωπαίους\n14 Απρίλιος 2014 / 08:04:34 GRReporter\nΦωτογραφίες - Human rights watch, New York Times, CNN και προσωπικό αρχείο του Αντρέι Βλάντοφ\nΟ Ανδρέι Βλάντοφ είναι δημοσιογράφος του BBC. Αρχικά υπήρξε αναπληρωτής αρχισυντάκτης του Βουλγαρικού τμήματός του, ενώ από το 2007 εργάζεται στα αγγλικά γραφεία της εταιρείας. Η δημοσιογραφική καριέρα του ξεκίνησε στη Εθνική Ραδιοφωνία της Βουλγαρίας όπου παρουσίαζε τις πρωινές ειδήσεις του προγράμματος Horizont. Από το 1992 ζει στη Μεγάλη Βρετανία.\nΈχει τελειώσει «Διεθνείς σχέσεις» στο Πανεπιστήμιο Εθνικής και Παγκόσμιας Οικονομίας. Είναι παρουσιαστής και μιας εκπομπής για εναλλακτική μουσική στο βουλγαρικό ραδιοφωνικό σταθμό Tangra Mega Rock. Με τον Ανδρέι Βλάντοφ μίλησε η Μαρία Σ. Τοπάλοβα.\nΤον Μάιο θα διεξαχθούν οι εκλογές για το Ευρωπαϊκό Κοινοβούλιο, οι πρώτες μετά από το ξέσπασμα της κρίσης η οποία ξεκίνησε ως οικονομική, αλλά απεδείχθη κρίση αξιών στην ΕΕ. Τι περιμένετε από τις εκλογές αυτές;\nΌχι μόνο η οικονομική κρίση, αλλά και η αύξηση των προσφύγων από προβληματικές περιοχές όπως τη Συρία, έκαναν τα εθνικιστικά και τα αντιμεταναστευτικά κόμματα στην Ευρώπη πολύ πιο δημοφιλή. Τον Μάιο τα κόμματα αυτά πιθανότατα θα λάβουν πολύ περισσότερες έδρες στο Ευρωπαϊκό Κοινοβούλιο. Παρ’ όλο που οι εθνικιστές μάλλον δε θα είναι η κυριαρχούσα πολιτική δύναμη, δεν υπάρχει αμφιβολία ότι η επιρροή τους θα είναι πολύ πιο αισθητή. Τα μεγάλα κόμματα στην Ευρώπη, άσχετα αν είναι κυβερνώντα ή της αντιπολίτευσης, και τώρα αναγκάζονται να συμμορφώνονται με τους εθνικιστές. Οι φόβοι ότι χάνουν ψηφοφόρους οι οποίοι υποστηρίζουν πλέον αντιευρωπαϊκούς σχηματισμούς, όπως για παράδειγμα το Κόμμα Ανεξαρτησίας Ηνωμένου Βασιλείου (UKIP), τους αναγκάζει να σκληραίνουν τις θέσεις τους όσον αφορά τα θέματα της μετανάστευσης και της πρόσβασης σε κοινωνικές παροχές. Αν το καινούργιο Ευρωπαϊκό Κοινοβούλιο γίνει περισσότερο «εθνικιστικό» παρά «πανευρωπαϊκό», αυτό μπορεί να σταματήσει την περαιτέρω διεύρυνση της ΕΕ και να ενισχύσει τις φυγόκεντρες τάσεις στην Ένωση.\nΣυνήθως η προσέλευση στις κάλπες στις ευρωεκλογές είναι χαμηλή. Περιμένετε να είναι τέτοια και φέτος; Υπάρχει ακόμη κάποια πιθανότητα για τους ευρωπαϊκούς θεσμούς, συμπεριλαμβανομένου και του Κοινοβουλίου, να κερδίσουν και πάλι την εμπιστοσύνη των πολιτών;\nΗ αγανάκτηση από τα οικονομικά μέτρα αντιμετώπισης της κρίσης και από τη διαφθορά των κυβερνώντων σε χώρες όπως τη Βουλγαρία, τη Ρουμανία και την Ελλάδα, μπορεί να κάνουν περισσότερους πολίτες να ψηφίσουν τον Μάιο. Δεν περιμένω όμως μεγάλη αύξηση της προσέλευσης στις κάλπες στην Ευρώπη γενικά. Όσον αφορά την εμπιστοσύνη στους ευρωπαϊκούς θεσμούς, παραδοσιακά πάντα ήταν χαμηλή στη Δυτική Ευρώπη, κατά τη γνώμη μου όμως παραμένει υψηλή στις καινούργιες χώρες-μέλη. Σε χώρες όπως η Βουλγαρία όπου η διαφθορά είναι μέρος της καθημερινής ζωής των πολιτών, το δικαστικό σύστημα δεν λειτουργεί καλά και τα ΜΜΕ ελέγχονται σε μεγάλο βαθμό, οι Βρυξέλλες αντιμετωπίζονται ως ο μοναδικός διορθωτικός, η μοναδική δύναμη που θα μπορούσε να φοβίσει και να βάλει σε τάξη εκείνους που αναλαμβάνοντας την εξουσία νομίζουν ότι βρίσκονται πάνω από τους νόμους.\nΗ Μεγάλη Βρετανία είναι μια χώρα γνωστή για τον ευρωσκεπτικισμό της. Εξακολουθεί ο σκεπτικισμός αυτός να κυριαρχεί στις πολιτικές συζητήσεις στη χώρα; Ποιες είναι οι διαθέσεις στην κοινωνία;\nΗ κρίση στην ευρωζώνη αναμφίβολα ενίσχυσε τις θέσεις των ευρωσκεπτικιστών, τόσο στο κυβερνών Συντηρητικό Κόμμα, όσο και στη βρετανική κοινωνία γενικά. Λόγω του ισχυρού ευρωσκεπτικισμού και των αντιμεταναστευτικών διαθέσεων στη Μεγάλη Βρετανία ο πρωθυπουργός Ντέιβιντ Κάμερον τώρα επιμένει η ΕΕ να περιορίσει θεμελιώδεις αρχές της όπως η ελεύθερη κίνηση ανθρώπων. Τον Δεκέμβριο του 2011 ο Κάμερον άσκησε βέτο και σε μια συμφωνία μεταξύ των κρατών-μελών με την οποία προσπάθησαν να αντιμετωπίσουν την κρίση με καινούργιους κανόνες για τους εθνικούς προϋπολογισμούς.\nΑπό το Συντηρητικό Κόμμα υπόσχονται και δημοψήφισμα για την έξοδο από την ΕΕ, αν έρθουν και πάλι στην εξουσία το 2015. Σύμφωνα με ορισμένες δημοσκοπήσεις, το αντιευρωπαϊκό κόμμα UKIP είναι η τρίτη πολιτική δύναμη στη χώρα. Παρ’ όλα αυτά ο ευρωσκεπτικισμός συναντάει ισχυρή αντίσταση τόσο από το Εργατικό Κόμμα της αντιπολίτευσης (που σύμφωνα με τις δημοσκοπήσεις είναι πρώτο κόμμα), όσο και από τους εταίρους του κυβερνητικού συνασπισμού – το φιλευρωπαϊκό Φιλελεύθερο Δημοκρατικό Κόμμα. Μια δημοσκόπηση τον Μάρτιο έδειξε ότι οι Βρετανοί που υποστηρίζουν την ΕΕ, αν και με λίγο είναι περισσότεροι από εκείνους που είναι κατά της Ένωσης. Το 41% των ερωτηθέντων δήλωσαν ότι θα ήθελαν το Ηνωμένο Βασίλειο να παραμείνει μέλος της ΕΕ, ενώ το 39% είπαν ότι θέλουν η χώρα τους να φύγει από την Ένωση.\nTags: συνέντευξη GRReporter ΕΕ οικονομική κρίση Μεγάλη Βρετανία Σκωτία


MotherNature.gr: Αντισταθείτε στους ιούς με τα όπλα της φύσης\nΑντισταθείτε στους ιούς με τα όπλα της φύσης\nΠροφυλάξτε τον οργανισμό σας από τα μικρόβια και τους ιούς ενισχύοντας το ανοσοποιητικό σας σύστημα με φυσικούς τρόπους. Η εχινάκεια, το ginseng, η σπιρουλίνα, τα πιο ισχυρά βότανα και οι πιο κατάλληλες τροφές για να είστε υγιείς αυτό το χειμώνα!\nΠεριφέρεστε άσκοπα στο σπίτι με το θερμόμετρο υπό μάλης, ο βήχας δεν σας αφήνει να κλείσετε μάτι τη νύχτα και τα χαρτομάντιλα που έχετε καταναλώσει εξαιτίας της ακατάσχετης καταρροής και του συνεχόμενου φτερνίσματος είναι τόσα που ισοδυναμούν με... οικολογικό έγκλημα! Αν η συγκεκριμένη περιγραφή όχι μόνο σας είναι γνωστή, αλλά επαναλαμβάνεται και σε τακτά χρονικά διαστήματα κάθε χειμώνα, μάλλον ήρθε ο καιρός να αναλάβετε δράση... ή να αφήσετε τη φύση να αναλάβει δράση για εσάς.\nΠώς θα ενισχύσετε το ανοσοποιητικό σας\nΈνας από τους σημαντικούς παράγοντες που επηρεάζουν την καλή λειτουργία του ανοσοποιητικού μας συστήματος είναι η σωστή διατροφή. Αυτό σημαίνει ότι όσοι κάνουν εξαντλητικές δίαιτες, με αποτέλεσμα η πρόσληψη καθημερινής ενέργειας μέσω της τροφής να είναι ανεπαρκής, εμφανίζουν μεγαλύτερη πιθανότητα να προσβληθούν από ιούς και λοιμώξεις. Το ίδιο συμβαίνει και σε όσους είναι παχύσαρκοι και περιλαμβάνουν πολλά λίπη στην καθημερινή τους διατροφή, καθώς με αυτό τον τρόπο επιβαρύνουν το συκώτι τους, η καλή λειτουργία\nτου οποίου συμβάλλει σημαντικά στην προστασία μας από τις ασθένειες. Ακόμη όμως κι αν ακολουθούμε μια ισορροπημένη διατροφή είναι πολύ πιθανό να «κολλήσουμε» μία από τις άπειρες ιώσεις που κυκλοφορούν το χειμώνα ή να κρυώσουμε. «Παλιότερα οι άνθρωποι προσπαθούσαν να αντιμετωπίσουν τις ασθένειες με όσα “έβγαζε” ο κήπος τους. Στην Ελλάδα, για παράδειγμα, έπιναν χαμομήλι για να μαλακώσουν το λαιμό τους, ενώ στην Κύπρο χρησιμοποιούσαν το ζαμπούκο, γιατί αυτό διέθεταν σε αφθονία στη γη τους. Σήμερα, τα σύνορα έχουν πέσει και σε αυτό τον τομέα. Βότανα, ρίζες και φυτά που δεν φύονται στην ελληνική ύπαιθρο πωλούνται πλέον σε φαρμακεία και εξειδικευμένα καταστήματα, με αποτέλεσμα οι τρόποι και τα μέσα αντιμετώπισης να έχουν πολλαπλασιαστεί», μας λέει ο κ. Στέλιος Κακαγιάννης, φαρμακοποιός και μέλος της Ελληνικής Εταιρείας Εθνοφαρμακολογίας. Αφού, λοιπόν, διαθέτουμε ένα τόσο ισχυρό «φυσικό οπλοστάσιο», ας μάθουμε να το χρησιμοποιούμε προς όφελός μας!\nΦάρμακα από τη γη\nΕχινάκεια: Πριν από μερικά χρόνια, η εχινάκεια ήταν άγνωστη στους Έλληνες. Σήμερα αποτελεί ένα από τα πιο δημοφιλή βότανα στην αντιμετώπιση των ιώσεων και της γρίπης. Διαθέτει ισχυρή αντιμικροβιακή και αντικαταρροϊκή δράση και θεωρείται πολύ δραστική στην ενίσχυση του ανοσοποιητικού. Θα τη βρείτε σε διάφορες μορφές: ως ρίζα, βάμμα ή ως αποξηραμένη δρόγη σε κάψουλα. Μπορεί επίσης να χρησιμοποιηθεί ως έγχυμα, αν και πιο δραστική θεωρείται όταν λαμβάνεται σε βάμμα. Για προληπτικούς λόγους, συστήνεται καθημερινή χρήση για 10 έως 20 ημέρες το μήνα, με μια δεκαήμερη διακοπή πριν αρχίσετε ξανά τη λήψη της. Πρέπει να γνωρίζετε ότι η συνεχής χρήση της για παρατεταμένα διαστήματα μπορεί να προκαλέσει αύξηση των λευκών αιμοσφαιρίων και κάμψη του ανοσοποιητικού, οπότε χρησιμοποιήστε τη με μέτρο!\nPau d’arco: Πρόκειται για το φλοιό ενός φυτού που φύεται στη Νότια Αμερική και ενισχύει την άμυνα του οργανισμού.\nPau d'arco ή Ιπέροξο ή Lapacho\nΗ δράση του είναι τόσο προληπτική όσο και θεραπευτική. Θα το βρείτε στα φαρμακεία ως βάμμα ή σε κάψουλες και σε καταστήματα βοτάνων. Μπορείτε, επίσης, να το χρησιμοποιήσετε ως αφέψημα βράζοντας τον αποξηραμένο φλοιό μαζί με νερό για 10 περίπου λεπτά. Καλό είναι να μην το χρησιμοποιείτε για περισσότερο από μία συνεχόμενη εβδομάδα, εκτός και αν λάβετε διαφορετικές οδηγίες από το γιατρό ή το βοτανοθεραπευτή που σας παρακολουθεί.\nAstragalus: Πρόκειται για ένα βότανο με αντιοξειδωτική δράση κατά των ελεύθερων ριζών που έχει πολύ καλά αποτελέσματα στην ενίσχυση του ανοσοποιητικού συστήματος. Στα ελληνικά λέγεται «Αστράγαλος ο Μεμβρανώδης», ενώ στην κινεζική βοτανοθεραπεία αναφέρεται ως «Huang qi». Σύμφωνα με την παραδοσιακή κινεζική ιατρική, βελτιώνει την ανοδική κίνηση της ενέργειας στο σώμα, ενισχύει το στοιχείο της φωτιάς και επιφέρει τόνωση, έλκοντας το γιανγκ προς τα επάνω. Η πιο συνηθισμένη μορφή που θα το βρείτε είναι σε κάψουλες, αλλά μπορείτε να χρησιμοποιήσετε την αποξηραμένη ρίζα του για να φτιάξετε αφέψημα (περίπου 9-12 γρ. του βοτάνου για 1 κούπα νερό). Θα το πιείτε για περίπου 3 εβδομάδες, με 1 εβδομάδα διακοπής στο τέλος του μήνα. Προσοχή, όμως! Δεν πρέπει να το καταναλώνετε αν έχετε ανεβάσει πυρετό, καθώς ενδέχεται να εντείνει τα συμπτώματα της αρρώστιας. Γι’ αυτό χρησιμοποιήστε το προληπτικά ή στην ανάρρωση.\nΓλυκόριζα: Μπορείτε για προληπτικούς λόγους να πίνετε αφέψημα γλυκόριζας μία φορά την ημέρα. Στα φαρμακεία θα τη βρείτε ως βάμμα –που είναι πιο δραστικό-, ενώ κυκλοφορούν και καραμέλες για τον πονόλαιμο και το βήχα. Η γλυκόριζα σε βάμμα ή ως συστατικό μείγματος (που καθορίζεται από το γιατρό σας) χρησιμοποιείται κυρίως για να αντιμετωπίσει συμπτώματα ασθένειας που έχει ήδη εκδηλωθεί. Η χρήση της θα πρέπει να αποφεύγεται από άτομα με υψηλή αρτηριακή πίεση.\nΠρόπολη: Αυτό το θαυματουργό μείγμα κηρωδών και ρητινωδών ουσιών, που αποτελεί την αποκλειστική τροφή της βασίλισσας μέλισσας, είναι γνωστό εδώ και χιλιάδες χρόνια. Ωστόσο, μόλις τις τελευταίες δεκαετίες μελετήθηκαν συστηματικά οι ιδιότητές του. Πρόκειται για μια πολυδύναμη δρόγη με αντιοξειδωτική και αντιβιοτική δράση που αντιμετωπίζει αποτελεσματικά τους ιούς, τόσο σε προληπτικό επίπεδο όσο και κατά την εκδήλωσή τους. Ως εκχύλισμα θεωρείται ιδανικό για γαργάρες και ψεκασμούς του λαιμού για την απομάκρυνση των μικροβίων. Κυκλοφορεί επίσης σε σκόνη και μπορείτε να διαλύετε 1 κουταλάκι του γλυκού σε 1 φλιτζάνι ζεστό νερό και να το πίνετε κάθε μέρα.\nGinseng: Το σιβηριανό ginseng δεν αυξάνει ιδιαίτερα την πίεση -αντίθετα με το κοινό ginseng- και θεωρείται ότι έχει πολύ καλά αποτελέσματα ως ενισχυτικό του ανοσοποιητικού συστήματος. Για να το χρησιμοποιήσετε ως αφέψημα, βράστε τη ρίζα (μαζί με το νερό). Μπορείτε να καταναλώνετε 1-2 φλιτζάνια την ημέρα για 1 μήνα. Μπορείτε να το βρείτε επίσης και σε κάψουλες.\nSchisandra: Πρόκειται για καρπό που χρησιμοποιείται στην παραδοσιακή κινεζική ιατρική, ο οποίος όμως τον τελευταίο καιρό χρησιμοποιείται ευρέως και στη δυτική ιατρική. Είναι πολύ ευεργετικός για τη λειτουργία των πνευμόνων και του ανοσοποιητικού συστήματος. Μπορείτε να βρείτε αυτούσιο τον καρπό και να τον βράσετε ως αφέψημα (περίπου 9 γρ. για 1 φλιτζάνι νερό) ή να τον προμηθευτείτε σε ταμπλέτες. Ως αφέψημα, χρησιμοποιήστε το καθημερινά, για μικρά όμως χρονικά διαστήματα.\nGanoderma: Αυτό το κινεζικό μανιτάρι είναι ιδανικό για την τόνωση του οργανισμού. Θα το βρείτε σε αποξηραμένες φλοίδες, τις οποίες θα βράσετε (περίπου 9 γρ.) μαζί με 1 φλιτζάνι νερό. Μπορείτε να το πίνετε κάθε μέρα.\nSpirulina Marcus Rohrer\nΤο «θαυματουργό φύκι» θεωρείται μια πλήρης τροφή. Περιλαμβάνει όλα τα βασικά αμινοξέα, περισσότερες από εκατό πολύτιμες για τον οργανισμό θρεπτικές ουσίες, αντιοξειδωτικά στοιχεία, μεγάλη ποσότητα σιδήρου και πρωτεΐνης. Για όλους αυτούς τους λόγους θεωρείται ότι η λήψη της σπιρουλίνας συμβάλλει και στην καλή λειτουργία του ανοσοποιητικού συστήματος. Θα τη βρείτε σε σκόνη, νιφάδες, κάψουλες ή σιρόπι. Ως σκόνη ή σε νιφάδες μπορείτε να τη διαλύσετε σε χυμό ή στο φαγητό (προσέξτε να μην είναι καυτό, γιατί ενδέχεται να χάσει μέρος των θρεπτικών της συστατικών).\nΦασκόμηλο: Το φασκόμηλο είναι γνωστό και ως «βότανο της μακροζωίας». Τα συστατικά του δρουν ενάντια στις ελεύθερες ρίζες και συστήνεται ιδιαίτερα για την τόνωση της άμυνας του οργανισμού. Θα το βρείτε κυρίως σε αποξηραμένη μορφή. Μπορείτε να πίνετε ένα ποτήρι ρόφημα φασκόμηλο, αφού πρώτα ρίξετε μερικά από τα φύλλα του σε ζεστό νερό και το αφήσετε λίγα λεπτά να ελευθερώσει τα αιθέρια έλαιά του.\nΤσάι του βουνού: Όλοι ξέρουμε το τσάι του βουνού, λίγοι είναι όμως αυτοί που γνωρίζουν την ισχυρή αντιφλεγμονώδη δράση του και το γεγονός ότι θεωρείται, μαζί με το φασκόμηλο, από τα πιο σημαντικά ροφήματα που ενισχύουν το ανοσοποιητικό και αντιμετωπίζουν τις ιώσεις και τα κρυολογήματα. Μπορείτε να πίνετε ένα φλιτζάνι τσάι καθημερινά και μάλιστα για μεγαλύτερα χρονικά διαστήματα από ό,τι συνήθως συστήνεται για τα περισσότερα βότανα. Εναλλακτικά, μπορείτε να χρησιμοποιείτε πράσινο τσάι, που είναι γνωστό για τις αντιοξειδωτικές του ιδιότητες.\nΚαλό είναι, πριν χρησιμοποιήσετε κάποιο από τα βότανα, να συμβουλευτείτε το γιατρό σας. Καθώς η δοσολογία στα έτοιμα παρασκευάσματα (κάψουλες, βάμμα, ταμπλέτες), που θα βρείτε στο φαρμακείο ή τα καταστήματα με βιολογικά προϊόντα, εξαρτάται από την περιεκτικότητα κάθε σκευάσματος, θα πρέπει πριν από τη λήψη τους να συμβουλευτείτε το γιατρό ή το φαρμακοποιό σας. Μην τα χρησιμοποιείτε σε περίπτωση εγκυμοσύνης, ούτε φυσικά εάν βρίσκεστε σε αγωγή ανοσοκαταστολής.\nΙχνοστοιχεία για δύναμη\nΔύο από τα σημαντικότερα ιχνοστοιχεία για την καλή άμυνα του οργανισμού είναι το σελήνιο και ο ψευδάργυρος.\nΤο σελήνιο το βρίσκουμε κυρίως στα ψάρια, στα μαλάκια, στα σιτηρά, στο κρέας, στα αυγά, στα φιστίκια, στο ρύζι και στους ηλιόσπορους. O ψευδάργυρος βρίσκεται σε μεγάλες ποσότητες στα οστρακοειδή, στο κόκκινο κρέας (μοσχάρι, αρνί, χοιρινό), στο συκώτι, στις σαρδέλες, στους κολοκυθόσπορους, στα σιτηρά, στα όσπρια και στα καρύδια.\nΣυνταγές για ισχυρά μείγματα\nΠολλές φορές η συνύπαρξη δύο ή και περισσότερων βοτάνων σε ένα μείγμα έχει ακόμη πιο ευεργετικά αποτελέσματα, καθώς κάθε βότανο ενισχύει την επίδραση των υπολοίπων.\n• Αν νιώθετε ότι κάτι σας «τριγυρίζει», μπορείτε να φτιάξετε ένα ρόφημα με θυμάρι και φασκόμηλο. Αν σας ενοχλεί ο λαιμός σας, προσθέστε και λίγο μέλι.\n• Αν τελικά αρρωστήσετε, θα σας βοηθήσει ένα ρόφημα εχινάκειας μαζί με φρέσκο χυμό πορτοκάλι, 2-3 φορές τη μέρα.\n• Αν ανεβάσετε και πυρετό, θα σας ανακουφίσει ένα ρόφημα από άνθη ζαμπούκο μαζί με χαμομήλι και γλυκόριζα. Μπορείτε να το πίνετε έως 3 φορές τη μέρα για όσο διαρκεί η ασθένεια.\nΤρόφιμα που καταπολεμούν τις ιώσεις\nΗ σωστή διατροφή συμβάλλει επίσης στην καλή άμυνα του οργανισμού ενάντια στα κρυολογήματα και τους ιούς. Τα τρόφιμα που θωρακίζουν την υγεία είναι αυτά που περιέχουν αντιοξειδωτικές βιταμίνες και ιχνοστοιχεία. Στη συνέχεια αναφέρονται οι τροφές στις οποίες τα συστατικά αυτά βρίσκονται σε μεγάλη περιεκτικότητα.\n• Τα ω-3 λιπαρά οξέα βοηθούν στην τόνωση του οργανισμού. Θα τα βρείτε σε λιπαρά ψάρια, όπως οι σαρδέλες, ο κολιός, το σκουμπρί, ο σολομός και η πέστροφα. Εκτός από τα ψάρια, ανιχνεύονται σε ξηρούς καρπούς, όπως τα φιστίκια, στο σουσάμι και κατά συνέπεια και στο σησαμέλαιο καθώς και στο λιναρόσπορο.\n• Η βιταμίνη C είναι ένας από τους καλύτερους συμμάχους του οργανισμού κατά των ιώσεων. Θα τη βρείτε σε μεγάλες συγκεντρώσεις σε ωμές κόκκινες και πράσινες πιπεριές, ακτινίδια, μπρόκολο (στον ατμό), ωμό λάχανο, φράουλες, πορτοκάλια και χυμό ντομάτας.\n• Το β-καροτένιο συμβάλλει επίσης στην άμυνα του οργανισμού. Περιέχεται κυρίως σε φρούτα και λαχανικά με έντονο κίτρινο και πορτοκαλί χρώμα, όπως τα καρότα αλλά και η ντομάτα, και στα πράσινα λαχανικά, όπως το μαρούλι, το σπανάκι και το μπρόκολο.\n• Τροφές πλούσιες σε βιταμίνη Ε, όπως το ελαιόλαδο, οι ξηροί καρποί, τα σκουρόχρωμα φυλλώδη λαχανικά και το κρασί, είναι επίσης σημαντικές για την καλή λειτουργία του ανοσοποιητικού συστήματος.\n• Το σκόρδο είναι παραδοσιακά μια τροφή που ευεργετεί τον οργανισμό επειδή περιέχει την ουσία αλισίνη, που έχει έντονη αντιμικροβιακή δράση.\n• Τέλος, η κατανάλωση μανιταριών shiitake και maitake συμβάλλει επίσης στην ενίσχυση του ανοσοποιητικού.\nΤι προσφέρουν τα προβιοτικά\nOι τροφές που περιέχουν προβιοτικά θωρακίζουν επίσης την άμυνα του οργανισμού, καθώς τον εφοδιάζουν με ευεργετικά βακτηρίδια που αντιμετωπίζουν και καταπολεμούν τους ιούς. Στη διατροφή μας λαμβάνουμε τα προβιοτικά κυρίως μέσω του γάλακτος, του γιαουρτιού και γενικώς των γαλακτοκομικών προϊόντων που έχουν υποστεί ζύμωση.\n► Σεπτεμβρίου 2015 (20)\n▼ Ιανουαρίου 2014 (14)\nΑρώνια: Καλλιέργεια, χρήσεις και προοπτικές\nΓνωρίστε το Αλάτι Ιμαλαϊων και τις ιδιότητες του\nΆσθμα: φυσικές θεραπείες\nΚρόκος: «Ανθισμένη» αντικαρκινική βόμβα. Έρευνα πα...\nΤριγωνέλλα: το φυτό που μειώνει σάκχαρο και βάρος\n21 απίστευτα τρικ-φάρμακα που έχετε σπίτι σας και ...\nΕπίμονος βήχας; Φτιάξτε μόνοι σας φυτικό, μυρωδάτο...\nΆρθρο: Τσουκνίδα για αποτοξίνωση\nΑγριολούλουδα με φαρμακευτικές ιδιότητες\nΚουρκουμάς ή κιτρινόριζα: Ένα μπαχαρικό με πολλές ...\nΤσάι και ενυδάτωση του οργανισμού μας\nΤα αφροδισιακά της φύσης - Τροφές-βότανα-συνταγές!\nαψιθιά, το ελιξήριο του πεπτικού συστήματος\nΧημικές ιδιότητες της Αχιλλέας Έχουν απομονωθεί από την Αχιλλέα γύρω στις 40 χημικές ουσίες. Και σύμφωνα μ’ αυτά τα χημικά συστατικά ...\nΑπαλλαγείτε με φυσικό τρόπο από τις ρυτίδες στα μάτια\nΤα μάτια είναι ο καθρέφτης της ψυχής, το σημείο όπου εκφραζόμαστε όταν μιλάμε σε κάποιον... Το κολλαγόνο και η ελαστίνη είναι πρωτεϊνούχ...


Ήττα από το Παλαιό Φάληρο για τον Ναυτικό Όμιλο Χίου - Patrida TV\nΉττα από το Παλαιό Φάληρο για τον Ναυτικό Όμιλο Χίου\nΔεν τα κατάφερε ο ΝΟΧ για την 4η αγωνιστική της Α1 πόλο ανδρών καθώς ηττήθηκε με 10-6 από το Παλαιό Φάληρο.\nΠολύ καλό ξεκίνημα στο πρωτάθλημα της Α1 πόλο ανδρών πραγματοποιεί το Παλαιό Φάληρο. Η ομάδα του Τέο Λοράντου που σημείωσε την τρίτη σερί νίκη της.\nΟι γηπεδούχοι έκαναν εντυπωσιακό ξεκίνημα στην αναμέτρηση. Προηγήθηκαν με 7-0 στα μισά του δευτέρου οκταλέπτου και από εκείνο το σημείο τα πράγματα έγιναν πιο εύκολα. Οι παίκτες του Γιώργου Ντόσκα μείωσαν σε 7-4 αλλά το Παλαιό Φάληρο διατήρησε τη διαφορά και πήρε τη νίκη.\nΕπόμενη αγωνιστική υποχρέωση του ΝΟΧ, το Σάββατο στις 17:00 στο Ιωνικό Κολυμβητήριο με τον Απόλλωνα Σμύρνης.\nΑΟ ΠΑΛΑΙΟΥ ΦΑΛΗΡΟΥ – ΝΟ ΧΙΟΥ ASTRA AIRLINES 10-6\nΠροηγούμενο άρθρο“Έγκαιρη αδειοδότηση για την απόσταξη της σούμας” (vid)\nΕπόμενο άρθρο«Αγώνας δρόμου» για την ολοκλήρωση του μάστερπλαν του λιμανιού (vid)


Χορευτες Πισω Απ Τη Σκηνη, Εντγκάρ Ντεγκά | Μοντέρνοι ζωγράφοι σε υψηλή ποιότητα\nΧορευτες Πισω Απ Τη Σκηνη, Εντγκάρ Ντεγκά\nΚωδικός προϊόντος: ΚΩΔ.3036\nΠίνακες ζωγραφικής, αντίγραφα, ανάγλυφα λάδια, τρίπτυχα σε καμβά για το σαλόνι η την κρεβατοκάμαρα σας, μοντέρνοι και κλασσικοί. Πινακες σε καμβα. Παραλαβή στο χώρο σας. Καμβάς, κορνιζαρισμένος ή με πλάτη καμβά. Οικονομικές επιλογές για το σαλόνι σας.


Ξεκίνησε ο κύκλος ομιλιών για το Λαϊκό Πολιτισμό | Ιερά Μητρόπολη Δημητριάδος\nΞεκίνησε ο κύκλος ομιλιών για το Λαϊκό Πολιτισμό\nDate: 27 Φεβρουαρίου, 2018\nΤο Σάββατο 24/2, ολοκληρώθηκε με επιτυχία η πρώτη διά ζώσης συνάντηση με τον καθηγητή Λαογραφίας Μανώλη Σέργη στο Συνεδριακό Κέντρο Θεσσαλίας. Μεγάλη ήταν η συμμετοχή των εκπαιδευόμενων, γεγονός το οποίο αξιολογείται ιδιαίτερα, αν ληφθούν υπόψιν ότι υπήρχε η δυνατότητα παρακολούθησης στο youtube Live, αλλά και οι άσχημες καιρικές συνθήκες που επικρατούσαν τις ώρες εκείνες.\nΑκόμη και σήμερα μπορεί να παρακολουθήσει ο κάθε ενδιαφερόμενος όλη την διάλεξη μαγνητοσκοπημένη, στο link της μετάδοσης που είναι: https://www.youtube.com/watch?v=0H-wCnvoAu4\nΣτη συνέχεια, ο εμπνευστής και μέλος της Επιστημονικής Επιτροπής, Δρ Αλέξανδρος Καπανιάρης, Διδάσκων στο Τμήμα Ψηφιακών Συστημάτων του Πανεπιστημίου Πειραιώς και στο Τμήμα Ιατρικής του Εθνικού & Καποδιστριακού Πανεπιστημίου Αθηνών, Οργανωτικός Γραμματέας της «Μαγνήτων Κιβωτού», καλωσόρισε τον καθηγητή και τους συμμετέχοντες στο πρόγραμμα υπογραμμίζοντας την χαρά και την τιμή για την παρουσία του κ. Σέργη, αλλά και τόσων εκπαιδευομένων, που φτάνουν στο 65% των εγγεγραμμένων. Τόνισε πως το εγχείρημα είναι πρωτόγνωρο, έτυχε δε καθολικής παραδοχής τόσο από την Ακαδημαϊκή κοινότητα, όσον και από ευαισθητοποιημένους σε θέματα πολιτισμού εκπαιδευτικούς και απλούς πολίτες. Τέλος, έδωσε διευκρινήσεις και οδηγίες για τη λειτουργία της πλατφόρμας.\nΣτη συνέχεια το λόγο έλαβε ο Σεβ. Μητροπολίτης Δημητριάδος κ. Ιγνάτιος, ο οποίος εξέφρασε την χαρά του για την επίτευξη ενός ακόμη στόχου της Ι. Μητροπόλεως. Επεσήμανε την σημασία της επιλογής άξιων συνεργατών στη «Μαγνήτων Κιβωτό», που υλοποιούν σκέψεις και ιδέες πολλών ετών. Αναφέρθηκε στην σημασία της ενασχόλησης της Ι. Μητροπόλεως με τα θέματα πολιτισμού, σημειώνοντας χαρακτηριστικά ότι «Η Ορθοδοξία είναι συνυφασμένη με τον Πολιτισμό».\nΟι διαλέξει, για το τρέχον εαρινό εξάμηνο, είναι υπό την εποπτεία του ακαδημαϊκού υπεύθυνου του τρέχοντος εξαμήνου με θέμα «Εισαγωγή στη Λαογραφία», «Η γένεση μιας νέας επιστήμης: Το κοινωνικό και ιδεολογικό πλαίσιο∙ ο γερμανικός ρομαντισμός και ο ιδιότυπος αντίστοιχος ελληνικός∙ θεματολογία της ελληνικής Λαογραφίας», Μανώλη Σέργη, Καθηγητή Λαογραφίας του Τμήματος Γλώσσας Φιλολογίας και Πολιτισμού Παρευξείνιων Χωρών του Δημοκριτείου Πανεπιστημίου Θράκης και μέλος της Επιστημονικής Επιτροπής της Ακαδημίας Λαϊκού Πολιτισμού & Τοπικής Ιστορίας.\nΗ «Μαγνήτων Κιβωτός» πρόσφατα υπέγραψε μνημόνιο συνεργασίας με το Τμήμα Ιστορίας & Εθνολογίας του Δημοκρίτειου Πανεπιστημίου Θράκης και το Τμήμα Επιστημών Προσχολικής Αγωγής & Εκπαιδευτικού Σχεδιασμού του Πανεπιστημίου Αιγαίου. Επίσης, στο μέλλον θα συνεργαστεί και με άλλους φορείς, πανεπιστημιακά ιδρύματα και νέους διακεκριμένους επιστήμονες.\nPrevious : Oμιλία του Σεβ. κ.κ. Ιγνατίου στον Β΄ Κατανυκτικό Εσπερινό 2018 στον Ιερό Ναό Μεταμορφώσεως του Σωτήρος Βόλου (video)\nNext : “Μοναστηριακή διατροφή: ένας άγνωστος πλούτος” – Παράταση έκθεσης – Αναβολή εκδήλωσης


Τι απαντά η Στεφανίδου στον Λαγό – «Αν και γυναίκα φοράω συχνά παντελόνια» | Typosthes\nΠΟΛΙΤΙΚΗ 20/01/2017 13:14\nΤι απαντά η Στεφανίδου στον Λαγό – «Αν και γυναίκα φοράω συχνά παντελόνια»\n«Δεν σας φοβάμαι», αναφέρει η Τατιάνα Στεφανίδου\nΗ Τατιάνα Στεφανίδου απαντά με κείμενο στη μήνυση που της έκανε για συκοφαντική δυσφήμιση ο βουλευτής της Χ.Α., Λαγός. Η γνωστή δημοσιογράφος αναφέρει: «Δεν σας φοβάμαι. Σήμερα θα είμαι και πάλι μάχιμη και έτοιμη να καταγγείλω το άδικο, να προστατέψω τους αδύναμους και να κάνω ελεύθερα τη δουλειά μου. Γιατί η Δημοκρατία, δεν θα σας αφήσει να μου στερήσετε το δικαίωμα αυτό».\nΔιαβάστε την απάντησή της όπως δημοσιεύεται στον ιστότοπό της, tlife.gr: «Ένα περιπολικό έξω από το σπίτι μου για ώρες κι ένα έξω από το Έψιλον μέχρι τα μεσάνυχτα. Ούτε η Πόλα Ρούπα! Η αστυνομία με αναζητούσε για να με συλλάβει κατόπιν μήνυσης του υπόδικου Χρυσαυγίτη βουλευτή Λαγού. Αιτία η κριτική που του άσκησα στην εκπομπή μου για την βίαιη εισβολή αυτού και των συντρόφων του σε σχολείο του Περάματος. Την είδηση προέβαλαν όλα τα Μέσα και εκδόθηκε την ίδια μέρα καταδικαστική ανακοίνωση από το Υπουργείο Παιδείας. Η στοχοποίησή μου λοιπόν από το Ναζιστικό μόρφωμα προφανής. Η μήνυση δεν ήταν παρά μια προσπάθεια εκφοβισμού και φίμωσής μου.


halloween | piperies.gr\nΠαιδί μου, έφαγα όλα τα γλυκά σου (2013)\nΟ παρουσιαστής της εκπομπής "Jimmy Kimmel Live" έβαλε... ξανά τους γονείς να κάνουν μία φάρσα στα παιδιά τους και να την καταγράψουν σε βίντεο. Η φάρσα ήταν να πουν στα παιδιά τους ότι φάγανε όλα τα γλυκά τους (Halloween Candy). Δείτε τις απίθανες αντιδράσεις τους στο βίντεο.\nΧαριτωμένο φωτεινό κουστούμι\nΤο κουστούμι για το halloween που φόρεσε η μικρή στο βίντεο, έκανε θραύση στο youtube.\nΠαιδί μου, έφαγα όλα τα γλυκά σου\nΟ παρουσιαστής της εκπομπής "Jimmy Kimmel Live" έβαλε τους γονείς να κάνουν μία φάρσα στα παιδιά τους και να την καταγράψουν σε βίντεο. Η φάρσα ήταν να πουν στα παιδιά τους ότι φάγανε όλα τα γλυκά τους (Halloween Candy). Δείτε τις αντιδράσεις τους στο βίντεο.


ksypnarellhna: Σειρά παίρνουν οι ιατρικές εξετάσεις\nΣειρά παίρνουν οι ιατρικές εξετάσεις\nΠιο κοντά από ποτέ βρίσκεται πλέον ο Φράνκο Σολδάνο με τον Ολυμπιακό. Ο Αργεντινός επιθετικός βρίσκεται στην Αθήνα από το πρωί της Τετάρτης (02/01) μετά το πολύωρο ταξίδι του από την άλλη πλευρά του Ατλαντικού.\nΠλέον απομένουν κάποιες λεπτομέρειες ώστε να ολοκληρωθεί και τυπικά η μετακίνησή του στον Ολυμπιακό.\nΟ 24χρνος φορ θα πρέπει να περάσει τις απαραίτητες ιατρικές εξετάσεις και εφόσον όλα πάνε καλά στη συνέχεια θα ανακοινωθεί από τους «ερυθρόλευκους».\nΑναρτήθηκε από teo στις 1/02/2019


Το Χαρισμα - Επιστημονικη φαντασια (BKS.0578011)\nΣειρά: ΧΡΟΝΙΚΑ ΤΗΣ ΔΥΤΙΚΗΣ ΑΚΤΗΣ\nΟ Όρικ και η Γκράι έχουν μεγαλώσει μαζί σε γειτονικά φέουδα σχεδόν σε ημιάγρια κατάσταση. Οι άνθρωποι στα φέουδα είναι σαν τη γη τους: τραχείς, άγριοι και περήφανοι σε μια διαρκή διαμάχη με τους γείτονές τους, κάνουν επιδρομές για ν' αρπάξουν βοοειδή, να αιχμαλωτίσουν δουλοπάροικους ή να μεγαλώσουν την ιδιοκτησία τους.\nΤΟ ΧΑΡΙΣΜΑ (BKS.0578011)\nΤΟ ΧΑΡΙΣΜΑ BKS.0578011 BKS.0578011 LE GUIN URSULA LE GUIN URSULA ΕΠΙΣΤΗΜΟΝΙΚΗ ΦΑΝΤΑΣΙΑ Κατηγορία: ΕΠΙΣΤΗΜΟΝΙΚΗ ΦΑΝΤΑΣΙΑ •LE GUIN URSULA στην κατηγορία ΕΠΙΣΤΗΜΟΝΙΚΗ ΦΑΝΤΑΣΙΑ ISBN: 978-960-8986-78-7 Συγγραφέας: LE GUIN URSULA Εκδοτικός οίκος: PARSEC Σειρά: ΧΡΟΝΙΚΑ ΤΗΣ ΔΥΤΙΚΗΣ ΑΚΤΗΣ Σελίδες: 248 Διαστάσεις: 14Χ21 Ημερομηνία Έκδοσης: Δεκέμβριος 2017 Το Χάρισμα είναι το πρώτο μέρος της τριλογίας Χρονικά της Δυτικής Ακτής και τοποθετείται στα υψίπεδα ενός φανταστικού και απομονωμένου κόσμου. Ο Όρικ και η Γκράι έχουν μεγαλώσει μαζί σε γειτονικά φέουδα σχεδόν σε ημιάγρια κατάσταση. Οι άνθρωποι στα φέουδα είναι σαν τη γη τους: τραχείς, άγριοι και περήφανοι σε μια διαρκή διαμάχη με τους γείτονές τους, κάνουν επιδρομές για ν' αρπάξουν βοοειδή, να αιχμαλωτίσουν δουλοπάροικους ή να μεγαλώσουν την ιδιοκτησία τους. Το μόνο που διατηρεί μια εύθραυστη ειρήνη μεταξύ τους είναι το "χάρισμα", άλλοτε καταστροφικό κι άλλοτε επικίνδυνο. Οι Μπαρ μπορούν να καλούν τα ζώα. Οι γυναίκες του Κόρντεμαντ μπορούν να τυφλώσουν κάποιον ή να τον κάνουν να χάσει την ακοή ή την ομιλία του. Ο μπράντορ Όγκι του Ντράμαντ έχει το χάρισμα του αργού μαρασμού. Το χάρισμα των Κάσπρο, όμως, είναι ταυτόχρονα το καλύτερο και το χειρότερο: το χάρισμα της εξολόθρευσης. Ο Όρικ και η Γκράι αρνούνται να χρησιμοποιήσουν το χάρισμά τους για να βλάψουν τους άλλον με αποτέλεσμα την περιθωριοποίησή τους και την αναζήτηση της δικής τους μοναδικής πορείας μες στον κόσμο. Σε αυτό το καλογραμμένο μυθιστόρημα η Ursula Le Guin μας μιλάει για την άγρια περηφάνια της δύναμης, τη σκληρότητα της ενηλικίωσης και τη δυσκολία να εντοπίσεις μες στο σκοτάδι του κόσμου το δώρο του φωτός. ΤΟ ΧΑΡΙΣΜΑ


Wen Bo L. ζωντανά αποτελέσματα, πρόγραμμα και σκορ - Σνούκερ - SofaScore\nWen Bo L. ζωντανά αποτελέσματα, πρόγραμμα και σκορ - Σνούκερ\nΔεν υπάρχουν πρόσφατα γεγονότα για την ομαδα Wen Bo L.\nΣχετικά με Liang Wen Bo\nLiang Wen Bo ζωντανά αποτελέσματα (και ζωντανή μετάδοση, live streaming βίντεο του αγώνα*), πρόγραμμά και αποτελέσματα για όλες σνούκερ τις διοργανώσεις που Liang Wen Bo συμμετέχει. Liang Wen Bo αγωνίζεται στον επομενο αγωνα στις 24. Sep 2018 εναντίον Alfie Burden στο China Championship 2018.\nΟταν αρχίσει το παιχνίδι, θα μπορείτε να ακολουθήσετε Liang Wen Bo αγώνα Alfie Burden ζωντανά αποτελέσματα , και ζωντανή βαθμολογία. Liang Wen Bo το προηγούμενο παιχνίδι ήταν ενάντια Kyren Wilson στο Shanghai Masters 2018 το οποίο έληξε με σκόρ 6 - 3 (Kyren Wilson κέρδισε τον αγώνα). Liang Wen Bo Η καρτέλα των στοιχείων δείχνει τους τελευταίους 100 αγώνες σνούκερ Αγώνες με στατιστικά και εικονίδια για νίκη/ισοπαλία/ήττα. Υπάρχουν επίσης όλοι οι προγραμματισμένοι αγώνες της ομάδας Liang Wen Bo που θα λάβουν χώρα μελλοντικά.\nLiang Wen Bo επίδοση & και γραφήματα κατάστασης στο SofaScore Σνούκερ ζωντανά σκορ από έναν μοναδικό αλγόριθμο τον οποίο εφαρμόζουμε με βάση τους 10 τελευταίους αγώνες, στατιστικές, λεπτομερείς αναλύσεις και τις γνώσεις μας. Το γράφημα μπορεί να σας βοηθήσει να στοιχηματίσετε στους αγώνες του Liang Wen Bo όμως έχετε υπόψιν ότι το SofaScore Livescore δεν φέρει καμία ευθύνη για οποιαδήποτε οικονομική ή άλλη ζημία, είτε άμεση είτε έμμεση, ως αποτέλεσμα πράξης σχετικής με το περιεχόμενο της ιστοσελίδας.\nΣτις λεπτομέριες του αγώνα διαθέτουμε link για να τον δείτε Liang Wen Bo Alfie Burden ζωντανή μεταδοση , προσφέρεται απο το bet365. Αν αυτος σνούκερ ο αγώνας καλύπτετε απο το bet365 live τότε μπορείτε να το παρακολουθήσετε Liang Wen Bo Alfie Burden Στον υπολογιστή η στο κινητό - iPhone, iPad, Android η Windows phone. Παρακαλούμε να σημειώσετε ότι: τα δικαιώματα πνευματικής ιδιοκτησίας για ζωντανή μετάδοση αυτών των γεγονότων, ανήκουν συνήθως στο επίπεδο της χώρας και ως εκ τούτου, ανάλογα με την τοποθεσία στην οποία βρίσκεστε, μπορεί να υπάρχουν ορισμένα γεγονότα τα οποία να μην είστε σε θέση να παρακολουθήσετε λόγω κάποιων διακανονισμών.\nΤο SofaScore σνούκερ ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους Liang Wen Bo live score τους αγώνες ζωντανά στο κινητό σας!


Τώρα είναι Τρί Φεβ 25, 2020 8:11 pm\nΔημιουργία νέου θέματοςΓράψτε το σχόλιο σας Σελίδα 40 από 43 [ 638 Δημοσιεύσεις ]\nΜετάβαση στην σελίδα Προηγούμενη 1 ... 37, 38, 39, 40, 41, 42, 43 Επόμενο\nΔημοσιεύτηκε: Σάβ Απρ 28, 2012 8:44 pm\nΟ υπουργός του κυβερνώντος κόμματος κάνει περιοδεία. Επισκέπτεται ένα\nσχολικό συγκρότημα και ακούει τα παράπονα των δασκάλων και των μαθητών :\n- Κύριε υπουργέ, δεν μας χωράνε οι αίθουσες, τα μισά θρανία είναι\nχαλασμένα, τα περισσότερα τζάμια είναι σπασμένα...\nΑφού ακούει διάφορα τέτοια, τους λέει :\nΜπαίνει στην Μερσεντές και καθώς φεύγουν, αρχίζει να δίνει οδηγίες στον\n- Λοιπόν, Κώστα. Στο σχολείο στείλε ένα συνεργείο να μπαλώσει μερικές\nτρύπες και να βάλει μερικά τζάμια, αλλά τίποτε άλλο. Μετά στείλε ένα\nσυνεργείο στις φυλακές να φτιάξει: πισίνα, χαμάμ, τζακούζι, σάουνα,\nαίθουσα για διασκέδαση με\n50άρα τηλεόραση, internet cafe, φλίπερ...\nΚαι απαντά ο υπουργός :\n- Κοίτα Κωστάκη. Σχολείο πήγαμε και δεν θα ξαναπάμε. Στην φυλακή όμως δεν\nξέρεις πότε θα μπούμε... Κατάλαβες?\nΔημοσιεύτηκε: Σάβ Απρ 28, 2012 8:46 pm\nΈνα ζευγάρι πάει στο σεξολόγο. "Τι μπορώ να κάνω για σας;" ρωτάει ο γιατρός. "Θα μας δείτε να κάνουμε σεξ;" ρωτάει ο άντρας. Ο γιατρός παραξενεύεται αλλά συμφωνεί. Όταν τελειώνει το ζευγάρι λέει ο γιατρός: "Δεν υπάρχει κανένα πρόβλημα με τον τρόπο που κάνετε σεξ" και τους χρεώνει £30. Αυτό γίνεται για μερικές εβδομάδες\n"Α, τίποτα. Η κυρία είναι παντρεμένη και δεν μπορούμε να πάμε σπίτι της. Το ίδιο κι εγώ, οπότε δεν μπορούμε να πάμε ούτε στο δικό μου σπίτι. Το HolidayInn χρεώνει £80. Το HiltonPark χρεώνει £95. Το Hilton χρεώνει £120. Εμείς το κάνουμε εδώ με £30 και παίρνουμε και £23 επιστροφή από το Tαμείο.\nΔημοσιεύτηκε: Σάβ Απρ 28, 2012 8:48 pm\nΕταιρεία ψάχνει να προσλάβει τον πιο αισιόδοξο άνθρωπο.. και μετά από πολλά βιογραφικά και συνεντεύξεις καταλήγει σε 3 υποψήφιους στους οποίους κάνει την εξής ερώτηση:\nΤι θα θέλατε να πουν για εσάς στην κηδεία σας.\nΛέει ο πρώτος :\n- Να σηκωθεί κάποιος και να πει ....; O Παύλος έζησε μια γεμάτη ζωή, είχε μόνο φίλους που όλοι τον αγαπούσαν και θα μας λείψει όσο κανένας άλλος.\n- Να σηκωθεί κάποιος και να πει ...; O Νίκος ήταν ένα παράδειγμα πατέρα, συζύγου, αδελφού. Ένας σωστός οικογενειάρχης με αρχές, άριστος στην δουλειά του παράδειγμα προς μίμηση.\n- Να σηκωθεί κάποιος και να πεί ...; Ρε σεις ο Παναγιώτης ΚΟΥΝΙΕΤΑΙ !!!\nΔημοσιεύτηκε: Σάβ Απρ 28, 2012 8:53 pm\n4 παντρεμενοι αντρες πηγαν για ψαρεμα.\nΜετά από λίγο άρχισαν να συζητούν μεταξύ τους...\n- Δεν θα πιστέψετε τι έπρεπε να κάνω για να μπορέσω να έρθω για ψάρεμα αυτό το Σαββατοκύριακο!\nΥποσχέθηκα στην γυναίκα μου ότι θα βάψω όλο το σπίτι μέχρι το επόμενο σ/κ...\n- Αυτό δεν είναι τίποτα! Εγώ έπρεπε να της υποσχεθώ ότι θα χτίσω μια καινούργια πέργκολα για την πισίνα.\n- Καλά με δουλεύετε?\nΕγώ της υποσχέθηκα ότι θα κάνω πλήρη ανακαίνιση στην κουζίνα συμπεριλαμβανομένων και των ηλεκτρικών συσκευών...\nΚαι ο τέταρτος δεν μιλούσε...\n- Εσύ μεγάλε δεν μιλάς?\nΔεν νομίζεις να πιστέψαμε ότι δεν της υποσχέθηκες τίποτα εσύ...\n- Εγώ παιδιά έβαλα το ξυπνητήρι σήμερα το πρωί να χτυπήσει στις 5.30 κι όταν άρχισε να βαράει, γυρίζω στην γυναίκα μου και της λέω:\nΨάρεμα ή σεξ? Και μου απαντά:\nΠάρε και ένα πουλόβερ μαζί σου...\nΔημοσιεύτηκε: Κυρ Απρ 29, 2012 6:05 am\nΝα του μαγειρεύετε καθημερινά ωραία ζεστά φαγητά και το βράδυ, όταν θα επιστρέφει,να του έχετε έτοιμο κάποιο εξαιρετικό βραδυνό γεύμα. Πάνω απ' όλα, μην τον ζαλίζετε με οικιακές δουλειές και εκκρεμότητες, και μην τις συζητάτε μαζί του διότι θα αυξηθεί το άγχος του.\nΣας συμβουλεύω να φοράτε σέξυ εσώρρουχα και κάθε βράδυ και να του κάνετε μασάζ με αρωματικά έλαια.\nΝα τον προτρέπετε να βλέπει αθλητικά στη τηλεόραση, και το πιο σημαντικό.\n- "Ότι θα πεθάνεις ...!!!\nΔημοσιεύτηκε: Δευτ Απρ 30, 2012 9:18 am\nΗ γυναίκα φτάνει ξαφνικά στο σπίτι και βρίσκει τον άντρα της να...\nκάνει έρωτα με μια νεαρή κοπέλα…σκέτη μπόμπα!!!\n- Ανήθικε!, πως μπορείς να το κάνεις αυτό σε εμένα, την μητέρα των παιδιών σου, την πιστή γυναίκα σου;;; Θέλω διαζύγιο τώωωωωωωραααααα!!!\nΔημοσιεύτηκε: Τρί Μάιος 15, 2012 9:20 pm\nΜια φορά και έναν καιρό σ΄ ένα χωριό, ένας άντρας ο Χάρης ανακοίνωσε στους χωρικούς ότι θα αγόραζε μαϊμούδες προς 10 δολάρια τη μία. Ξέροντας οι\nχωρικοί ότι υπήρχαν πολλές μαϊμούδες γύρω στο δάσος πήγαν και τις έπιασαν. Ο Χάρης αγόρασε χιλιάδες προς 10 δολάρια τη μία όπως είπε. Το εμπόρευμα όμως λιγόστευε και οι χωρικοί σταμάτησαν να κυνηγάνε μαϊμούδες.\nΟ Χάρης ξαναανακοινώνει ότι θα αγόραζε μαϊμούδες για 20 δολάρια τη μία. Οι\nχωρικοί έτρεξαν και έπιασαν και άλλες μαϊμούδες. Σύντομα όμως οι μαϊμούδες\nλιγόστεψαν κι άλλο, οι χωρικοί επέστρεψαν στα κτήματά τους.\nΟ Χάρης ανακοινώνει πάλι ότι επειδή δεν υπάρχουν πλέον πολλές μαϊμούδες θα\nαγόραζε τη μία προς 25 δολάρια. Οι χωρικοί πιάνουν και τις λίγες που\nμαϊμούδες γι' αυτό και εγώ θα σας δώσω 50 δολάρια τη μία. Αλλά επειδή πρέπει\nνα φύγω για την πόλη για δουλειές θα αναλάβει την αγοροπωλησία ο βοηθός μου.\nΓέμισε ένα στάβλο γεμάτο με μαϊμούδες, θα σας τις πουλήσω εγώ για 35 δολάρια τη μία και όταν γυρίσει ο Χάρης τού τις πουλάτε εσείς για 50 δολάρια τη μία. Οι χωρικοί στριμώχτηκαν μάζεψαν όλες τις οικονομίες τους και αγόρασαν όλες τις μαϊμούδες.\nΚαλώς ήρθατε στο Χρηματιστήριο!!!\nΔημοσιεύτηκε: Τρί Οκτ 02, 2012 8:15 pm\nΠήγε ο Σαμαράς σε ένα πρεζάκι στην Ομόνοια,\nτο έπιασε στον ώμο και του είπε\n-"Κουράγιο. Θα σώσω την Ελλάδα"\nκαι το πρεζακι απανταει...\n-"Φίλε..εγώ πίνω, εσύ την ακούς ?"....!!\nΔημοσιεύτηκε: Τρί Οκτ 02, 2012 10:02 pm\nγεια σου καπετανιο .\nΔημοσιεύτηκε: Τετ Οκτ 03, 2012 8:14 am\nκαλημερα πανο , εισαι καλα οκ ολα .\nΔημοσιεύτηκε: Δευτ Νοέμ 19, 2012 8:16 pm\nΠαίρνει ο Τότός τηλέφωνο την αστυνομία.\n- Καλά, και γιατί δεν μας τηλεφώνησες νωρίτερα?\n- Νωρίτερα νικούσε...\nΔημοσιεύτηκε: Τρί Νοέμ 20, 2012 10:59 pm\nΖητιάνος -homeless στην Αμερική.\nΔημοσιεύτηκε: Τετ Νοέμ 21, 2012 8:48 am\nΔεν ξερω τι να κανω να γελασω η να κλαψω ?\nΝα εισαι καλα δημητρη !\nΔημοσιεύτηκε: Παρ Δεκ 21, 2012 9:52 pm\nΤέσσερις παντρεμένοι άντρες πήγαν για ψάρεμα…\n1ος: Δεν θα πιστέψετε τι έπρεπε να κάνω για να μπορέσω να έρθω για ψάρεμα αυτό το Σαββατοκύριακο!\nΥποσχέθηκα στην γυναίκα μου ότι θα βάψω όλο το σπίτι μέχρι το επόμενο Σαββατοκύριακο!\n2ος: Αυτό δεν είναι τίποτα! Εγώ έπρεπε να της υποσχεθώ ότι…. θα χτίσω μια καινούρια πέργκολα για την πισίνα.\n3ος: Καλά, με δουλεύετε; Εγώ της υποσχέθηκα ότι θα κάνω πλήρη ανακαίνιση στην κουζίνα, συμπεριλαμβανομένων και των ηλεκτρικών συσκευών…\nΨάρεμα ή Sex; Και μου απαντά: Πάρε ένα πουλόβερ μαζί σου.\nΔημοσιεύτηκε: Πέμ Δεκ 27, 2012 1:31 pm\nΔύο τύποι ψάρευαν. Βγάζει ο πρώτος ένα ψάρι το ρίχνει στον κουβά του βγάζει δεύτερο το ρίχνει στον κουβά. Ο άλλος βγάζει ένα ψάρι το απαγκιστρώνει το ρίχνει πίσω στη θάλασσα βγάζει δεύτερο το ρίχνει στη θάλασσα. Οπότε του λέει ο πρώτος.\n- Μπα δε μου αρέσουν τα παιδιά. Η διαδικασία μ' αρέσει.\nΤώρα είναι Τρί Φεβ 25, 2020 8:11 pm | Όλοι οι χρόνοι είναι UTC + 2 ώρες [ DST ] Διαγραφή cookies Δ. Συζήτησης | Η ομάδα | Κορυφή